कार्टूनों का सांस्कृतिक रूपांतरण - Pravakta.Com | प्रवक्‍ता.कॉम\nआजकल भारतीय घरों में बच्चों का कार्टून देखना एक मजेदार शगल बन चुका है। दिलचस्प बात तो यह है कि अब बच्चे सिर्फ कार्टून देखते भर नहीं हैं बल्कि उसके साथ खुद को जोड़ भी लेते हैं। उनके लिए कार्टून देखना एक रोमांचकारी अनुभव है। कार्टून में दिखने वाले जंतु.चरित्रों द्वारा इंसानी हाव.भाव और बोली.आवाज़ में अभिनय करना बच्चों को अत्यंत प्रिय है। आप प्राय: घरों में बच्चों को टेलीविज़न के सामने बैठकर कार्टून देखते हुए देख सकते हैं। ये बच्चे सिर्फ एक दर्शक भर नहीं होते अपितु उनकी सक्रियता कई मायनों में किसी सयाने आदमी से अधिक सजग और संवेदनशील होती है। कार्टून में दिखाए जाने वाले दृश्य, बोले जा रहे संवाद तथा तेजी से बदल रहे कथाक्रम सब के सब बच्चों को संवेदित करते हैं। कार्टून के जादू.लोक में घटने वाली घटनाएँ कई बार बच्चों को चकित कर देती है तो कई दफा अनायास उनके मुख से ‘उफ’, ‘आह’, ‘ओह नो’, ‘ओह शिट’ आदि शब्द निकल पड़ते हैं।\nअब तो बच्चे मुँह भी बनाते हैं तो कार्टूनों की नकल करते हुए, संवाद भी बोलते हैं तो कार्टूनों की ही तरह हू-ब-हू। उनकी हरकतें तो माशाअल्लाह बिल्कुल कार्टून के फे्रम में ही सधी मालूम पड़ती हैं। पोगो चैनल, कार्टून नेटवर्क, निकल डियन, हंगामा, डिज्नी चैनल, निक आदि ऐसे टेलीविज़न चैनल हैं जिनके कार्टूनों की लोकप्रियता.रेटिंग सर्वाधिक है। बच्चे इन चैनलों को घंटों चाव से देखते हैं लेकिन ऊबते-थकते नहीं। प्रमुख कार्टून धारावाहिकों में टॉम एण्ड जैरी, डोनाल्ड डक, टेल्स पिन, लिटिल स्टुअर्ट, मिस्टर बिन, पिन्क पैन्थर और हागीमारू, बेन 10, बैटमेन, पोकमैन, रिच-रिच, अनिमे वगैरह के नाम गिनाए जा सकते हैं। अपनी बनावट.रचना एवं प्रभाव.दृष्टि में ये कार्टून-चरित्र चाहे जितने भी दमदार तथा लोकप्रिय क्यों न हों लेकिन वास्तव में ये ‘इम्पटी सिम्बल’ की भाँति ही कार्य करते हैं। इनका अपना कोई अंत:अस्तित्व नहीं है।\nबावजूद इसके ये कार्टून बच्चों को लुभाने के अलावे लंबी अवधि तक उन्हें टेलीविज़न सेट से जोड़े रखते हैं। इसकी पड़ताल के लिए थोड़ा गहराई से विवेचन करें तो पाते हैं कि मनोरंजन, कौतूहल, उत्तोजना और बच्चों के चिपकू प्रवृत्तिा को बढ़ाने में सक्षम इन कार्टूनों के पीछे एक बहुत बड़ा पूंजी.तंत्र काम कर रहा है। ‘हीमैन’, ‘बैटमैन’ ‘पोकमैन’ जैसे ‘सुपर हीरो’ की देखादेखी गढे ग़ए ये सभी कार्टून-चरित्र वास्तव में उस साम्राज्यवादी सोच का हिस्सा हैं जिसमें बच्चों को यह नैतिक संदेश दिया जाता है कि आप एक अच्छे बच्चे होने के साथ.साथ एक उत्पादक भी हैं। यहां हर चीज की कसौटी उत्पादक-क्षमता है। यहाँ तक कि प्यार के सीन के बीचोबीच किसी उत्पाद को बेचने की कवायद की जा सकती है। यह चलन विदेशों में आम है जो वहाँ के बच्चों को रुचती है, उनके भीतर गुदगुदी पैदा करती है। आप टेलीविजन पर प्रसारित होने वाले प्राय: कार्टून धारावाहिकों में पाएँगे कि अधिकतर कार्टून उस पश्चिमी समाज का प्रतिनिधि चेहरा सामने रखता है जो इन दिनों अलगाव और बिखराव की स्थिति में है और अक्सर अटपटा और अजीबोगरीब हरकत करता है। ऐसे कार्टून भारतीय बच्चों के भीतर नकारात्मक प्रभाव डालने के अतिरिक्त तनाव, अवसाद एवं हीनभावना जैसी प्रवृत्तिायों को भी बढ़ाते हैं।\nशुरूआती दिनों में भारतीय बाल मन पर इन कार्टून चरित्रों का प्रभाव नगण्य था। मनोरंजन के लिहाज से भारतीय बच्चे इन कार्टूनों को देखते अवश्य थे किंतु उनके बहाव में बहते नहीं थे। भौगोलिक-सांस्कृतिक अंतर भी एक मुख्य वजह थी जो उन्हें सौ-फीसदी कार्टून.बाज़ार से न जोड़ पाती थी। सो भारतीय कार्टून.विशेषज्ञों ने ऐसे उपाय तलाशने शुरू किए जो भारतीय बच्चों को विदेशी कार्टूनों की ही तरह उत्तार आधुनिक पूँजी.संस्कृति से तदाकार करा सके। उनके सामने एक चुनौती यह भी थी कि गढ़ा गया कार्टून.चरित्र सामाजिक रूप से भी प्रासंगिक हो, साथ ही उनमें इतना सामर्थ्य हो कि बच्चे उनसे अपनापन महसूस कर सके।\nखोजबीन के इसी क्रम में कार्टून.इंडस्ट्री के लोगों ने भारतीय मिथकों के ‘सुपर हीरो’ हनुमान और गणेश को चुना। ये मिथकीय नायकों ‘बैटमैन’, ‘हीमैन’, ‘पोकमैन’ की तरह ही करिश्माई थे। सबसे बड़ी बात तो यह थी कि सांस्कृतिक प्रतीक के रूप में चिह्नित इन मिथकों का सामाजिक महत्तव भी जबर्दस्त था। अन्य मिथकीय नायकों में जिन सांस्कृतिक प्रतीकों की धूम थी, वे थे-कृष्ण.बलराम, लव.कुश, घटोत्कच, छोटा भीम, राहु.केतु, गुरु शुक्राचार्य, नारद मुनि, ब्रह्म, विष्णु, शिव आदि।\nइस सम्बन्ध में निर्देशक अनुराग कश्यप ने पहलकदमी की और ‘हनुमान’ नाम से भारत की पहली कार्टून फिल्म बनायी जिसे बच्चों के अलावे बड़े.बूढ़ों ने भी चावपूर्वक देखा। वर्ष 2005 में आए इस फिल्म के बाद एनिमेशन, ग्राफिक्स और कार्टून की दुनिया में सांस्कृतिक प्रतीकों का धड़ाधड़ अनुवाद होना शुरू हो गया। यह अनुवाद इन अर्थों में था कि इनको ‘टॉम एण्ड जैरी’, ‘टेल्स पिन’, ‘डोनाल्ड डक’ जैसे लोकप्रिय विदेशी कार्टून.चरित्रों के बरक्स खड़ा किया गया था। आधुनिक परिप्रेक्ष्य में ‘ब्रिकोलेज सिस्टम’ जो अपने निर्माण में भंगुर प्रकृति का होता है, को सांस्कृतिक प्रतीकों ने नवीन अर्थवत्ताा दी। कार्टून.चरित्रों के लिए सांस्कृतिक प्रतीकों का इस्तेमाल मुनाफे का कारोबार था जिसने बच्चों की दुनिया में बाज़ार को अपने पूंजीवादी साजो-सामान के साथ आने का न्योता दिया। आज यदि विदेशी कार्टूनों का भारतीयकरण पूरी तेजी से हो रहा है तो यह सिर्फ सांस्कृतिक प्रतीकों के तेजबल का ही परिणाम है।\nवर्तमान समय में हनुमान और गणेश जैसे मिथकीय.चरित्रों की लोकप्रियता की थाह इसी से लगायी जा सकती है कि हनुमान का अगला सीक्वेल रिटर्न ऑफ हनुमान नाम से बाज़ार में आ चुका है तो वहीं गणेश के तकरीबन पाँच सीक्वेल क्रमश: बाल गणेश, लिटिल गणेश, लिटिल गणेश 2, माई फ्रेण्ड गणेशा, ओ गॉड गणेश के नाम से प्रदर्शित हो चुके हैं। भारत की पहली एनिमेटेड कार्टून फिल्म ‘हनुमान’ का चयन आखिर क्या सोच कर किया गया? इसके जवाब में परसेप्ट पिक्चर कंपनी के मुख्य कार्यकारी अधिकारी सुनील सहजवानी कहते हैं-”हमारा बैकग्राउंड मार्केटिंग का है। हमने लोगों के बीच में जाकर यह पता किया कि लोग क्या चाहते हैं, हमने पता किया कि क्या बनाया जाए जो आर्थिक तौर पर फायदेमंद तो हो ही सामाजिक तौर पर प्रासंगिक भी हो। इस दृष्टि से हनुमान सबसे प्रिय चरित्र लगा। इस सांस्कृतिक प्रतीक में वे सारे मूल्य और गुण सन्निहित थे जिसे आज भी बच्चे देखना चाहते हैं।”\nगौरतलब है कि ये सांस्कृतिक प्रतीक प्रभाव के स्तर पर वजनी और मनोरंजन के स्तर पर काफी दमदार साबित हुए। खासकर ये सटीक मिथकीय गुणों द्वारा बच्चों को अपने बहाव में बहा ले जाने में भी सक्षम हैं। बस संकट यह है कि अगर सांस्कृतिक प्रतीकों के चयन में सांस्कृतिक विवेक का इस्तेमाल न किया जाए तो अर्थ का अनर्थ भी हो सकता है। आज यह आशंका निर्मूल नहीं रही। व्यावसायिक पूँजी कमाने की अमानुषिक होड़ ने सांस्कृतिक प्रतीकों का विरूपण जिस अतार्किक और अवैज्ञानिक ढंग से करना शुरू कर दिया है उसे देखते हुए यही कहा जा सकता है कि यह न तो मूल प्रतीकों का ठीक.ठीक आत्मसातीकरण है और न ही उनके साथ संस्कृति के अनुवाद के रूप में वाजिब न्याय।\nभले ”हनुमान, गणेश, राम, कृष्ण, शिव, विष्णु, काली, सूर्य आदि अवतार लेकर मनुष्य के रूप में स्वयं कभी प्रकट नहीं हुए हों लेकिन वह उनका अवयव, अंग यानी प्रतीक अवश्य हैं। अमरकोश में प्रतीक का अर्थ है-‘अंगप्रतीको अवयव:’।” अंग्रेजी में प्रतीक के लिए ‘सिम्बल’ शब्द प्रयुक्त होता है। सांस्कृतिक या मिथकीय प्रतीक का आध्यात्मिक तथा विश्वव्यापी रूप, पाश्चात्य दार्शनिकों में सबसे पहले कैसिरर ने समझा था। ”कैसिरर का ‘प्रतीक’ वास्तव में एक ऐसा भाषिक प्रतिनिधि है जो एक ओर ‘मानसिक जगत’ के बिंब का स्थानापन्न है तो वहीं दूसरी ओर ‘वस्तु जगत’ का। इस अर्थ में कैसिरर ने प्रतीक की विशिष्टता प्रतिपादित करने के अलावे इसके विसंगतियों को भी छांटने का काम किया है।”\nवस्तुत: हर समाज की अपनी एक संस्कृति होती है। प्रत्येक समाज के विचार, भाव, संवेग, लोकाचार के पक्ष, नृत्य.संगीत आदि कलाओं के रूप भिन्न होते हैं। यही नहीं खेल, मनोरंजन के साधन, रंगारंग त्यौहार, मन्दिर और पूजा.स्थल, ऐतिहासिक स्मारक, पवित्र नदियाँ, साहित्य.काव्य, धार्मिक ग्रन्थ एवं पौराणिक शास्त्र आदि में भी अंतर का भाव दृष्टिगोचर है। ये सभी सांस्कृतिक तत्तव भाषा के माध्यम से अभिव्यक्ति पाते हैं जिनका मुखरित रूप है-भाषा विशेष के सांस्कृतिक शब्द, संदर्भ और प्रतीक। उदाहरणार्थ-वैदिक संस्कृति को जानने के लिए यज्ञ, हवन, भोग, जीवोब्रह्म, वेद, उपनिषद, ब्रह्मसूत्र, देवी.देवता, संस्कार आदि शब्दों तथा उनकी संदर्भित परिभाषाओं की जानकारी अत्यावश्यक है। इसी प्रकार इस्लामी संस्कृति की जानकारी खुदा, नमाज़, रोजा, इस्लाम, पैगम्बर, हज, स्नान, मस्जिद, मकबरा, कलमा आदि अरबी.फारसी के सांस्कृतिक शब्दों के माध्यम से मिल सकती है।\nध्यान दें कि ”सांस्कृतिक प्रसार की प्रक्रिया में सर्वाधिक महत्वपूर्ण योगदान हमारे उन भारतीयों पूर्वजों का है जो बिना किसी साम्राज्यवादी विस्तारवाद की भावना को दिमाग में रखे, दूर.दूर तक गए, वहीं अपना घर बनाया, वहां के लोगों के बीच रहे, उन्हें अपना प्यार दिया और भौतिक दृष्टि से विलीन हो गए। ये ‘रक्तबीज’ पूरे पूर्वी और दक्षिण पूर्वी एशिया में भारतीय पूर्वजों के छोड़े गए सांस्कृतिक पद्चिन्ह, सांस्कृतिक प्रतीक एवं सर्जनात्मक कला के रूप में जीवित है।’विविध क्षेत्रों में दिख रहे इन सांस्कृतिक प्रतीकों का प्रयोग किसी समाज की सांस्कृतिक चेतना के विकास को संकेतित करने हेतु किया जाता है। साथ ही यह उन कलाओं को सिरजने का भी उपक्रम है जिससे जुड़कर पूरे समाज की चेतना निर्मित होती है, समाज से जिनका रचनात्मक रिश्ता कायम होता है।” इस नज़रिए से जर्मन दार्शनिक हीगेल द्वारा प्रतीक और कला दोनों को एक.दूसरे का सहजात कहना तर्कसंगत मालूम पड़ता है। यीट्स भी इसी बात का समर्थन करते दिखते हैं कि ”हर कला जो महज कहानी कहने के समान नहीं है, वह प्रतीकात्मक होती हैं।”\nइस तरह ”प्रतीक व्यवहार रूप में एक ऐसा दृश्यमान रूपाकार है जो किसी वस्तु भाव या विचार का प्रतिनिधित्व करता है। प्रतीक के लिए जब तक इतिहासवृत्तिा जन्म नहीं लेती तब तक वह प्रतीक की हैसियत नहीं पा सकती। प्रतीक के रूप में सौन्दर्य का ऐतिहासिक संसार कलात्मक नवीनता को प्राप्त कर लेता है। अज्ञेय की ‘मछली’ का प्रतीक ‘जिजीविषा’ ‘मछली की तरह तड़पना’ जैसे लौकिक मुहावरों से ही नहीं, दार्शनिक ‘आत्मा’ की प्रतीतियों के सहारे ‘सत्य’ के अन्वेषण से जुड़ता है। केदारनाथ सिंह का ‘कमरे का दानव’ पारंपरिक और पौराणिक ‘दानव’ से अलग होने पर भी दरअसल अपने मूल रूप और अर्थ से कट नहीं पाता। शायद इसी को ‘सूक्ष्म’ या गहरी एकता का बोध’ कहा गया है। साहित्य की सम्प्रेषणीयता के लिए जरूरी है कि प्रयुक्त प्रतीक यथार्थ अनुभवों के माध्यम हों और उनके पीछे एक संभावित बौध्दिक, ऐतिहासिक या भावात्मक तर्क हों।”\nयों तो ऐतिहासिक, पौराणिक और आध्यात्मिक प्रतीकों में बहुत से ऐसे होते हैं जो प्रचलन में नहीं होते। उनका क्षेत्र सीमित हो सकता है। इसलिए प्रतीक भाषा सदैव संप्रेष्य नहीं होती। लेकिन जिन प्रतीकों की दुर्बोधता दूर करने के लिए हमारे पास आधार है, कठिनाई से ही सही वे अर्थ के स्तर पर उपलब्ध किए जा सकते हैं जबकि निजी, गढ़े हुए प्रतीक कई बार इतने दुर्बोध होते हैं कि संभव है, कुछ समय बाद प्रतीक बनाने वाला खुद ही उन्हें न समझ सके। मनोवैज्ञानिक युंग ने लिखा है कि-”प्रतीक का निश्चयात्मक अर्थ नहीं होता। कुछ प्रतीक बार.बार सामने आते हैं पर हम उनके मोटे तौर पर ही अर्थ लगा पाते हैं। उदाहरण के लिए फ्रायड का यह कहना बिल्कुल गलत है कि सपने में सर्प देखने से केवल पुरुष.लिंग का बोध होता है।”\nध्यान दीजिए कि ”सभी प्रतीक द्रष्टव्य तथा नेत्रों से देखने योग्य नहीं होते। संकेत और चिह्न ऑंख से दिखाई पड़ते हैं। प्रतीक नहीं भी दिखाई देता। यह एक बड़ा अंतर है जिसे समझ जाने से हम प्रतीक का महत्तव समझ सकते हैं। प्रतीक भावना प्रधान होते हैं जिसकी जैसी भावना होगी वह प्रतीक का वैसा अर्थ लगा लेगा। शंकर भगवान के चित्र में ‘सर्प’ को देखकर क्या सिर्फ प्राण लेने वाले साँप का बोध होता है। सन्यासियों के शरीर पर लगा ‘भस्म’ क्या यों ही है। अगर ‘भस्म’ के साथ जीवन के नश्वरता सम्बन्धी बोध न हो तो ‘भस्म’ प्रतीक का मूल भाव या अर्थ सम्प्रेष्य नहीं होगा। प्रतीक को समझने के लिए धार्मिक संस्कार होना आवश्यक है। ऐसी बुध्दि होनी चाहिए कि हम ‘स्वास्तिक’, ‘ओइम्’, ‘गंगाजल’, ‘गुरुदक्षिणा’, ‘आत्मा’, ‘शिवलिंग’, ‘भस्म’, ‘भभूत’, ‘सिन्दूर’ आदि का वास्तविक बोध कर सकें। ”प्राचीन मंदिरों की दीवारों पर प्राचीन चित्रों में या शिलालेखों में ‘कुम्भ’ या ‘घड़ा’ बना देखकर बहुत से लोग ये सोच सकते हैं कि प्राचीन भारतीय बर्तन की बड़ी मर्यादा समझते थे। असल में जिसे हम साधारण अर्थों में केवल कुम्भ या घड़ा देखते.समझते हैं वह वास्तव में ज्ञान का कोष है। विद्या का भण्डार है। प्राचीन भारत में कुम्भ सरस्वती अर्थात विद्या की देवी का प्रतीक था।”\nइसमें दो मत नहीं है कि ”भारतीय संस्कृति विश्व की प्राचीनतम संस्कृतियों में से एक है, भारत की व्युत्पति में ‘भा’ का अर्थ है प्रकाश और ‘रत’ का अर्थ है तन्मय या गतिशील। इस तरह भारत का अर्थ हुआ प्रकाश में तन्मय या गतिशील होना।” इसीलिए हमारे यहाँ वेद.सूक्ति है-‘तमसो मा ज्यातिर्गम्य:’। यही कारण है कि भारतीयता पूंजी.केन्द्रित हित को नहीं साधती और न ही उसके बहकावे में आने का आग्रह करती है। भारतीय मन हमेशा कबीरवाणी को महत्तव देता है-‘साईं इतना दीजिए जामे कुटुम्ब समाए, मैं भी भूखा ना रहूँ साधु भी न भूखा जाए’। यह भारतीय मनोभूमि में संचित वह आत्म-प्रकाश है जिसके प्रतीक रूप में राजा हरिशचन्द्र, दानी कर्ण, राजा बलि जैसे अनेकानेक मिथकीय उदाहरण हमारे सामने है।\nअसल में भारतीय दृष्टि हैसियत को अधिकारों से नहीं उन कर्तव्यों से ऑंकती है जिन का दायित्व किसी व्यक्ति, वर्ग या समाज पर है। सम्पूर्ण सृष्टि की एकता की यह संकल्पना और अनुभव भारतीय जीवन.दृष्टि का ही नहीं, उस भावना का भी आधार है जिसे आध्यात्मिकता कहा जाता है। यह पहचान केवल विचारगत या सूचनात्मक नहीं बल्कि संवेदनात्मक और अनुभवगम्य है। हमारे शास्त्रों में कहा भी गया है कि संस्कृति केवल मूल्य दृष्टि ही नहीं, मूल्य निष्ठा भी है। यह केवल विचार नहीं, विश्वास और आचरण भी है। चेतना के विकास का अर्थ विचार का ही नहीं अनुभूति का भी विकास है। संस्कृति सम्पूर्ण जीवन के गुणात्मक उत्कर्ष की प्रक्रिया है। किसी भी जाति की मूल्य दृष्टि, उसकी आस्थाएँ और विश्वास उसकी प्रक्रिया और स्वरूप का निर्धारण करते हैं।\nवर्तमान उत्तार आधुनिक समय.समाज में भ्रामक दृष्टि से मिलने वाले तात्कालिक भौतिक लाभों ने भ्रम को पहचानने की प्रेरणा नहीं विकसित होने दी है। आज यंत्र.कौशल तथा अन्य उन्नत प्रौद्योगिकी के विकास की वजह से सांस्कृतिक प्रतीकों को गलत ढंग से ढाेंगपूर्वक आज़मा लिया गया है जो अपनी प्रकृति में भंगुर अर्थात ‘ब्रिकोलेज’ है। इस दृष्टि से देखें तो ”कार्टून.संस्कृति बच्चों को दी जाने वाली कोई जीवन प्रेरणा नहीं बल्कि मनोरंजन के नाम पर परोसा गया टेलीविज़न की दुनिया की कृत्रिम सजावट भर है। सूचना.राजमार्ग और प्रसार.माध्यमों की व्यापकता की वजह से पूरे विश्व में छाए सांस्कृतिक आतंक की जड़ में यह भी शामिल है।”\n”आधुनिक प्रौद्योगिकी अनिवार्यत: हिंसक है क्योंकि मनुष्य जाति और पूरे परिवेश के साथ उस का कोई आत्मिक लगाव या रिश्ता नहीं है। इस प्रौद्योगिकी का सबसे बड़ा नुकसान तो यही होता है कि मनुष्य के सामाजिक.आर्थिक जीवन की वास्तविक आवश्यकताएँ उपेक्षित रह जाती हैं और अधिकांश मशीनों का उपयोग युध्द और गौण आवश्यकताओं या अनावश्यक विलासिता के उपकरणों के उत्पादन हेतु किया जाने लगता है जिसका दूरगामी परिणाम होता है मनुष्य का प्रकृति से अलगाव। कार्टून.चरित्रों का निर्माण इसी प्रौद्योगिकी की देन है जो इंसानी शक्लोसूरत में नज़र तो आती है पर वह इंसान नहीं हो सकता।”\nकहना न होगा कि जीवन के अन्य पक्षों की तरह सामाजिक सम्प्रेषण के माध्यमों और संचार-प्रक्रिया पर भी इस कथित आधुनिक प्रौद्योगिकी ने गहरा असर डाला है। सबसे खतरनाक असर बाल मन पर यह पड़ा है कि इसने सम्प्रेषण्ा को एक जीवन्त मानवीय प्रक्रिया की बजाय एक यान्त्रिक प्रक्रिया में तब्दील कर दिया है। जटिल प्रौद्योगिकी वाली उपभोक्ता संस्कृति में बड़ी से बड़ी मानवीय त्रासदी आधुनिक प्रसार माध्यमों के लिए एक कच्चे माल की तरह हो जाती हैं जिसे अधिक से अधिक रोचक तरीके से अपने ग्राहकों के सम्मुख प्रस्तुत करना संचार.प्रसार उद्योग की एक अनिवार्यता समझी जाती है। दर्शक भी किसी करुणा या लगाव की भावना से कम और घटनाक्रम में एक प्रकार की कथा.रुचि या खुद को ‘अपटुडेट’ रखने की वजह से इस प्रकार की प्रस्तुतियों में अधिक रुचि लेते हैं। संचार के आधुनिकतम साधनों की सहज उपलब्धता की वजह से किसी भी प्रकार की जानकारी और विचार ग्रहण करने की गति भी पहले की अपेक्षा अधिक बढ़ी है और सामान्य जीवन पर उस के प्रत्यक्ष असर भी देखे जा रहे हैं, सो बच्चों को इस नवनिर्मित संसार से अलग या दूर कर पाना अब इतना आसान भी नहीं रहा।\nइस संदर्भ में यह बताना जरूरी है कि ”बच्चे जिन नज़रों से दुनिया को देखते हैं, अपने चारों ओर के प्रति उनकी जो भावनात्मक और नैतिक प्रतिक्रिया होती है, उसमें एक विशिष्टता, बालसुलभ सरलता, निष्कपटता और एक खास किस्म की बारीकी होती है।” कार्टूनों में आए सांस्कृतिक प्रतीकों से बच्चों का मनोजगत किस प्रकार तादातम्य स्थापित करता है। इसको गहराई से समझने के लिए यानुश कोर्चाक के इस आह्वान का स्मरण आवश्यक है कि ”बच्चे जिस प्रकार इस संसार को अपने मनो.मस्तिष्क से जानते.समझते हैं, उस बालसुलभ विश्वबोध को जान सकना तभी संभव है जब हम बच्चों के अंत:करण के स्तर तक ऊँचा उठने का प्रयास करें।” अगर हम कोचार्क की बात से सहमत होते हुए बच्चों के हृदय तक पहुंचना चाहते हैं तो इसका सबसे विश्वसनीय रास्ता है-कहानियाँ और कल्पनाएँं जो बच्चों के भीतर मौलिक सृजनात्मकता को जन्म देती हैं। अर्थात बच्चों को उनके चारों ओर की दुनिया से इस तरह जोड़ना चाहिए कि वे हर दिन उसमें कोई नई बात खोजें।\nदरअसल, कहानी और कल्पना ही वह कुंजी है जिसकी मदद से इस स्रोत को खोला जा सकता है। दृश्य.जगत के अनुभव इतने सशक्त होते हैं कि वे बच्चे के मस्तिष्क के अंदर नानाविध चित्र, बिंब और कल्पना को उपजने में मदद करते हैं। बच्चे जब अपनी कल्पना से कोई चित्र, कोई बिंब बनाते हैं या किसी चित्र या बिंब को प्रतीकात्मक ढंग से ग्रहण करते हैं तो अपने चारो ओर की दुनिया को अपने अंदर बसाते हैं। इस प्रक्रिया में वे संसार के सौन्दर्य का बोध तो पाते ही हैं, साथ ही उन्हें सत्य का भी ज्ञान होता है। बचपन में, 10.11 साल की उम्र तक ऐसी कोई शक्ति नहीं होती जो इतनी अच्छी तरह से बच्चों के विचारों को जगा सके, उन्हें सोचने की ऐसी प्रेरणा दे सके।\nइस बात को जानना जरूरी है कि ”जब कोई बच्चा कुछ देख रहा होता है तो साथ ही वह सोच भी रहा होता है। इसका अर्थ यह है कि उसके प्रमस्तिष्क गोलार्ध के काटर्ेक्स की तंत्रि.कोशिकाओं का एक निश्चित हिस्सा चारों ओर के संसार के बिंबों(चित्रों, वस्तुओं, परिघटनाओं, शब्दों) को ग्रहण कर रहा है और सूक्ष्मतम तंत्रिकाओं के जरिए संकेत भेज रहा है। तंत्रि.कोशिकाओं की तंत्रिकीय ऊर्जा का इस आश्चर्यजनक तेजी से एक काम से दूसरे काम में लग जाना ही वह परिघटना है जिसे चिंतन करना या सोचना कहते हैं।” बाल.मस्तिष्क की कोशिकाएँ इतनी कोमल होती हैं कि वे केवल उसी हालत में ठीक तरह से काम कर सकती हैं जबकि प्रत्यक्ष ज्ञान के विषयों को बच्चे आसानीपूर्वक देख, सुन या छू सके। और यह केवल तभी संभव है जबकि बच्चे के सामने एक ठोस वास्तविक बिम्ब हो या फिर बच्चे को जब किसी चीज के बारे में बताया जा रहा हो तो वह इतना स्पष्ट इतना सशक्त होना चाहिए कि बच्चों को यह लगे मानों वह उसे देख, सुन रहा है, उसका स्पर्श कर रहा है, यही कारण है कि बच्चों को कथा.कहानियाँ सुनना इतना अच्छा लगता है।\nवास्तव में, ”वस्तुओं और परिघटनाओं को देखना ही अभ्यास है। बच्चा एक सजीव बिंब देखता है फिर वह कल्पना करता है, अपने मस्तिष्क में इस बिंब की रचना करता है। बच्चा जब किसी दृश्य.कथा या कार्टून को देख रहा होता है तो वह प्रदर्शित काल्पनिक बिंबों को एक ज्वलंत यथार्थ के रूप में ही ग्रहण करता है। हर बच्चा संसार के बिंबों का केवल प्रत्यक्षबोध ही नहीं पाता बल्कि वह स्वयं भी तस्वीरें बनाता है, उनकी रचना, उनका सृजन करता है। बच्चे जब टेलीविज़न देख रहे होते हैं तो यह सिर्फ देखना नहीं होता बल्कि एक मौलिक कलात्मक सृजन कार्य होता है।”\nउपर्युक्त विवेचन.विश्लेषण के तदुपरांत यदि हम सांस्कृतिक प्रतीकों के टेलीविज़न पर दिखाए जाने वाले कार्टूनों के संदर्भ में पड़ताल करें तो पाएंगे कि कार्टून चरित्रों के लिए मिथकीय नायकों को चुने जाने के पीछे बहुत बड़ा कारण विद्यमान है। एक सबसे बड़ा कारण तो यही है कि बाज़ार भी धर्म की शक्ति और उसके कालजयी सनातनता को समझता है। हनुमान, गणेश केवल पौराणिक कथाओं के मिथक भर नहीं हैं बल्कि ये सभी सांस्कृतिक प्रतीक लोकमानस में गहरे रचे-बसे हैं। इस सम्बन्ध में ऋषि पराशर के हवाले से डॉ0 राधाकृष्णन दो-टूक शब्दों में कहते हैं कि ”यह ठीक है कि आत्मा के सत्य सनातन हैं पर नियम युग.युग में बदलते रहते हैं। हमारी ललित संस्थाएँ नष्ट हो जाती हैं। वे अपने समय में धूमधाम से रहती हैं और उसके बाद समाप्त हो जाती हैं। वे काल की उपज होती हैं और काल की ही ग्रास बन जाती हैं। लेकिन धर्म बना रहता है क्योंकि इसकी जड़े मानवीय प्रकृति में है और यह अपने किसी ऐतिहासिक मूर्त रूप के समाप्त हो जाने के बाद भी बचा रहेगा।”\nअंत में, मैं आप सबका ध्यान उत्तार आधुनिक समय.समाज की उस ‘पेस्टीच कल्चर’ की ओर आकृष्ट कराना चाहूँगा जिसे बाज़ार ने अपने मुनाफे के हिसाब से रचा है। भिन्न.भिन्न संस्कृतियों को आपस में जोड़कर बनी यह कॉकटेल संस्कृति हनुमान, गणेश जैसे मिथकीय हीरों को ‘सुपर हीरो’ के रूप में चित्रित कर रही है। पर ये पात्र अपनी प्रकृति में पंचतंत्र, अमर चित्रकथा, जातक कथाएँ, हितोपदेश आदि के पात्रों से बिल्कुल अलग हैं। बाल मनोरंजन की दृष्टि से इन सांस्कृतिक प्रतीकों का उपयोग सीधे-सीधे नुकसानदेह भले न लगे, किंतु सच्चाई है कि वह जिस खतरनाक पूँजी.तंत्र से नियंत्रित-निर्देशित है उसकी मंशा नेक.मति.सुजान की नहीं है।\nहमें नहीं भूलना चाहिए कि कोई भी आधुनिक राष्ट्र अपनी बाह्य समानांतर दुनिया से जो भी चयन करता है, वह अपनी मौलिक ‘रुचि’ और ‘आकांक्षा’ के अनुरूप ही करता है। और यह रुचि और आकांक्षा अपनी परिस्थितियों से ही नहीं, जातीय और पारंपरिक स्वभाव से भी प्रेरित होती है। ऐसे में अपने साहित्य, कला या संस्कृति में जो ‘स्वीकार’ या ‘प्रभाव’ नया और आयातित दिखाई पड़ता है, संभव है कि वह अपनी ही जातीय चेतना, संस्कार और स्वभाव का अंग हो और समकालीन दुनिया ने उसके लिए सिर्फ ‘उत्प्रेरण’ और ‘सुझाव’ का काम किया हो। क्योंकि स्व.भाव और स्व.मार्ग से जो ग्रहण किया जाता है वह सहज ही व्यक्तित्व का भाग हो जाता है और उसमें उन सारे सर्जनात्मक प्रयत्नों और उपलब्धियों की परिपक्वता आ जाती है जो किसी भी जाति या नस्ल को विरासत में मिलती है। ऐसे में हमें अपनी दृष्टि खुली रखने की सख्त जरूरत है। मेरा विदेशी कार्टून.चरित्रों के तर्ज पर भारतीय सांस्कृतिक प्रतीकों का कार्टून चरित्रों में रूपांतरण या अनुवाद किए जाने को लेकर कोई विरोध या दुराग्रह नहीं है। फिर भी इतना तो अवश्य ही कहना चाहँगा कि इन पौराणिक मिथकों का गलत तरीके से विरूपण न हो तो ही श्रेयस्कर है। आमीन!\nसम्प्रति : शोध-छात्र\nहिन्दी विभाग, काशी हिन्दू विश्वविद्यालय,\nTags: Cartoon, कार्टून\nPrevious बुढ़ापे में दामन पर कलंक का टीका\nNext विदेशों में जमा काला धन बनाम राजनैतिक हथकंडे


राजनीति , , बुधवार , 17-04-2019\nराजकुमार यादव का जन्म अक्तूबर 1970 को अविभाजित बिहार के गिरिडीह जिले के गावां इलाके में हुआ। अब गावां झारखंड में है और यह बिहार के नवादा जिले से लगा हुआ है। 1980 के दशक में यह इलाका अपराधी गिरोहों की गतिविधियों के लिए बदनाम था। अपराधी गिरोहों ने अपहरण और हत्याओं के जरिये इलाके में आतंक फैला रखा था। इसके खिलाफ जनता का स्वतःस्फूर्त आंदोलन फूट पड़ा। उस समय कॉमरेड राजकुमार किशोर थे और अभी दसवीं कक्षा ही पास हुए थे कि इस आंदोलन में शामिल हो गये। 1986 में उन्हें झूठे मुकदमे में गिरफ्तार कर लिया गया और इसके बाद तो उन पर झूठे मुकदमे लादने का सिलसिला ही चल पड़ा।\nलेकिन तमाम क्रांतिकारियों की तरह ही गिरिडीह जेल के उनके अनुभव जिंदगी की दिशा बदलने वाले साबित हुए। जेल में उनकी मुलाकात कॉमरेड महेंद्र सिंह से हुई। कॉमरेड महेंद्र सिंह बगोदर से भाकपा (माले) के लोकप्रिय विधायक और कम्युनिस्ट नेता थे। कॉमरेड महेंद्र सिंह से उन्होंने भाकपा (माले) और आईपीएफ के इतिहास के बारे में सीखा। बंदियों के खिलाफ जेल अधिकारियों के बुरे बर्ताव के खिलाफ कॉमरेड महेंद्र सिंह के संघर्ष में वे उनके सबसे विश्वसनीय साथी बन गये। महेंद्र सिंह 1988 में रिहा हो गये लेकिन कॉमरेड राजकुमार ने जेल में कम्युनिस्ट साहित्य पढ़ना जारी रखा। मार्च 1993 में जेल से रिहा होने के बाद वे औपचारिक तौर पर भाकपा (माले) में शामिल हो गये।\nकॉमरेड राजकुमार पहली बार 1995 में राजधनवार से विधानसभा का चुनाव लड़े और उन्हें 7000 वोट मिले। उन्होंने अपराधी गिरोहों के खिलाफ अपना संघर्ष जारी रखा। साथ ही वे मजदूरों और किसानों के अधिकारों के लिए और प्रशासनिक भ्रष्टाचार के खिलाफ भी संघर्ष करते रहे। 1995 में एक बार फिर उन्हें ढाई साल के लिए जेल में डाल दिया गया। साल 2000 में झारखंड विधानसभा का पहला चुनाव हुआ। यह कॉमरेड राजकुमार के संघर्षों का ही असर था कि राजधनवार विधानसभा में उनकी हार महज 1700 वोटों के अंतर से हुई।\nझारखंड राज्य के शुरुआती वर्ष उथल-पुथल से भरे हुए थे। झारखंड राज्य के गठन के पीछे सपना था कि जनता राज्य के संसाधनों को नियंत्रित करेगी। लेकिन यह सपना जल्द ही टूट गया और बाबूलाल मरांडी के नेतृत्व में भाजपा सरकार ने झारखंड को प्राकृतिक संसाधनों की खुली लूट के केंद्र में तब्दील कर दिया। इस खुली लूट को चुनौती देने वालों को माओवाद के नाम पर चुप कराने और उनकी आवाजों को घोंट देने की कोशिश की गयी। राजधनवार में माओवादियों के नाम पर कार्यकर्ताओं को चुन-चुनकर फंसाने की मुहिम के खिलाफ चले आंदोलन में कॉमरेड राजकुमार अगली कतार में थे। इसी दौर में भाकपा (माले) ने दलितों को वोट देने से रोकने की सामंती धमकियों और बंधुआ मजदूरी के खिलाफ जबर्दस्त आंदोलन चलाया। इस आंदोलन के दौरान 400 बंधुआ मजदूरों को रिहा कराया गया। लेकिन इसके कारण सामंती शक्तियां कॉमरेड राजकुमार के पीछे पड़ गईं।\n22 जनवरी 2003 को इलाके में बढ़ते अपराधों के खिलाफ राजकुमार यादव मरकाचो पुलिस स्टेशन पर प्रदर्शन कर रहे थे। बाबूलाल मरांडी की पुलिस ने गोली चलाने का आदेश दे दिया। इस गोलीबारी में4कॉमरेड शहीद हो गये और राजकुमार बाल-बाल बचे। इस गोलीबारी का असली निशाना कॉमरेड राजकुमार ही थे। राजधनवार के तेलाडीह गांव में दुर्घटनावश पुलिस के एक सिपाही की मौत हो गयी। इसी को बहाना बनाकर पुलिस ने भारी दमन शुरू कर दिया। ज्यादातर मुसलमान आबादी वाले इस गांव के लोग पुलिस के आतंक और गिरफ्तारी के डर से गांव छोड़कर चले गये। इस पुलिसिया आतंक के सामने कॉमरेड महेंद्र सिंह के साथ कॉमरेड राजकुमार यादव और मुस्तकीम अंसारी डटकर खड़े हुए और गांव वासियों की वापसी सुनिश्चित करवाई।\n2004 में कॉमरेड राजकुमार यादव को जेल भेज दिया गया और उन्हें जेल से ही लोकसभा चुनाव लड़ना पड़ा। इस चुनाव में उन्हें 137,000 वोट मिले। कॉमरेड महेंद्र सिंह की हत्या के बाद कॉमरेड राजकुमार 4000 वोटों के अंतर से राजधनवार विधानसभा सीट हार गये। माइका खदान मजदूरों का शोषण इलाके में बड़ा मुद्दा बन चुका था और कॉमरेड राजकुमार एक बार फिर आंदोलन की अगली कतार में थे।\n2009 के लोकसभा चुनाव में वे कोडरमा लोकसभा सीट बाबूलाल मरांडी के खिलाफ 40,000 वोटों से हार गये। मरांडी उस समय जेवीएम के प्रत्याशी थे। 2014 में मोदी लहर के दौर में भी उन्हें कोडरमा लोकसभा सीट पर 2,66,000 से ज्यादा वोट मिले और वे दूसरे नंबर पर रहे। उस समय भाजपा के रविंदर राय चुनाव जीते। उस समय के सांसद बाबूलाल मरांडी ने यहां से चुनाव लड़ने की हिम्मत ही नहीं की और जेवीएम के प्रत्याशी को बहुत ज्यादा वोटों के अंतर से तीसरा स्थान मिला। 2014 के विधानसभा चुनाव में कॉमरेड राजकुमार ने मरांडी को 10,000 से ज्यादा वोटों से हराया।\nआज वे झारखंड विधानसभा में जनांदोलनों की आवाज हैं। विधानसभा में उन्होंने 450 तथाकथित माओवादियों के झूठे आत्मसमर्पण का भंडाफोड़ किया। बाद में पता चला कि पुलिस ने नौजवानों को पैसा देकर समर्पण की नौटंकी करवाई थी। एसएनपीटी और सीएनपीटी कानूनों को कमजोर करने के खिलाफ राजकुमार विधानसभा में मुखर रहे हैं। साथ ही वो झारखंड में भुखमरी से होने वाली मौतों और पैरा टीचर के सवालों पर लगातार सक्रिय हैं। उनकी पहलकदमी पर उनके विधानसभा क्षेत्र के गांवों में पीने का पानी मिल रहा है। ये गांव ज्यादातर दलितों और आदिवासियों के गांव हैं। साथ ही विधानसभा क्षेत्र में नयी सड़कों का निर्माण हुआ है और पुरानी सड़कों की मरम्मत हुई है।\n2019 के लोकसभा चुनावों में राजकुमार यादव एक बार फिर से कोडरमा लोकसभा सीट से भाकपा (माले) के प्रत्याशी हैं। उनकी लड़ायी भाजपा की अन्नपूर्णा देवी और बाबूलाल मरांडी से है। यही अन्नपूर्णा देवी एक हफ्ते पहले तक राजद की झारखंड प्रदेश अध्यक्ष थीं और मोदी की चौकीदारी के खिलाफ भाषण दे रही थीं। वहीं बाबूलाल मरांडी को कॉमरेड राजकुमार यादव ने पिछले लोकसभा चुनाव में हराया था और मरांडी की पार्टी से जीते 8 में से6विधायक पहले ही भाजपा में शामिल हो चुके हैं। भाकपा (माले) के हाथों हार जाने की संभावना से भाजपा इतनी डर गई है कि उसने अपने मौजूदा सांसद रविंदर राय का टिकट काट दिया और दूसरी पार्टी से प्रत्याशी आयात करना पड़ा।\nकोडरमा में भाकपा (माले) और राजकुमार यादव की जीत फासीवादी भाजपा के लिए बड़ा झटका साबित होगी। साथ ही यह जीत सामाजिक न्याय, जनता के आंदोलनों के साथ गद्दारी करने वाले राजनीतिक अवसरवादियों को करारा जवाब साबित होगी।\n?????? ????? ???????? :: - 04-18-2019\nसर झुकाकर कामरेड राजकुमार यादव के संघर्ष को सलाम करता हूँ और कामरेड महेंद्र सिंह के संघर्षों को नमन करता हूँ।आपका आभारी हूँ जो आपने उपरोक्त तथ्यों की जानकारी दी नही तो हम ऐसे महान व्यक्तित्व से अनजान ही रह जाते है। आपका साथी अमनदीप कुमार विद्रोही मधेपुरा बिहार


दरभंगा : लोगो की सूझबूझ से तीन साइबर अपराधियों को पकड़कर किया पुलिस के हवाले | Republican Times\nहोम Recent दरभंगा : लोगो की सूझबूझ से तीन साइबर अपराधियों को पकड़कर किया...\nदरभंगा : लोगो की सूझबूझ से तीन साइबर अपराधियों को पकड़कर किया पुलिस के हवाले\nदरभंगा/बिहार : जिले के बेनीपुर निवासी मो. झींगुर से राशि ठगने के आरोप में बेनीपुर के लोगों ने संदेह के आधार पर3युवक को पकड़ कर पुलिस के हवाले कर दिया।\nपीड़ित के अनुसार विगत 12 फरवरी को मो. झिंगुर राशि जमा करने के लिए आया था। अंगूठा छाप होने के कारण वहां घूम रहे एक युवक को फॉर्म भरने को कहा। युवक फार्म भरने के बहाने उसे झांसा देकर बैंक से बाहर ले जाकर पैसा लेकर चंपत हो गया। वृद्ध एवं आरोपित के बीच हो रही बात-चीत बैंक के सीसीटीवी कैमरा में कैद है। शनिवार को संदेह के आधार पर स्थानीय लोगों ने एक युवक को पकड़ कर सीसीटीवी फुटेज से मिलान किया तथा पीड़ित वृद्ध से उसका पहचान कराने लाया।\nपीड़ित ने कहा कि एक लाख एक हज़ार 500 रूपये पीएनबी खाता में जमा करने आया था। इनसे फार्म भरने को कहा वह फॉर्म भरने के बहाने बैंक से बाहर ले गये और गाड़ी में बिठाकर फॉर्म भरने लगा। इसी बीच चालक गाड़ी लेकर भाग गया। सकरी के निकट जाकर मुझे गाड़ी से धकेल दिया तथा पैसे लेकर फरार हो गया। इस संबंध में पूछने पर थाना अध्यक्ष सुनील कुमार ने कहा कि संदेह के आधार पर तीन युवक को पकड़ कर स्थानीय लोगों ने दिया है। बैंक के सीसीटीवी कैमरे के आधार पर मामले की जांच किया जा रहा है।\nपिछला लेखदरभंगा : जिलाधिकारी ने दिखाई सख्ती, कहा मैट्रिक परीक्षा में बाधा डालने वालों को भेजा जाएगा जेल\nअगला लेखदरभंगा : नगद व जेवरात के साथ नाबालिग लड़की के अपहरण का मामला हुआ दर्ज


झारखंड राज्यसभा चुनाव: जेएमएम अध्यक्ष शिबू सोरेन आज करेंगे नामांकन, जीत तय | ranchi - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nझारखंड राज्यसभा चुनाव: जेएमएम अध्यक्ष शिबू सोरेन आज करेंगे नामांकन, जीत तय\nशिबू सोरेन आज राज्यसभा चुनाव के लिए नामांकन करेंगे (फाइल फोटो)\nशिबू सोरेन दो बार राज्यसभा सांसद रह चुके हैं. तीसरी बार भी उनकी जीत पक्की मानी जा रही है. उन्हें 27 विधायकों का समर्थन चाहिए, जबकि झारखंड विधानसभा में जेएमएम के 29 विधायक हैं.\nLast Updated: March 11, 2020, 11:06 AM IST\nरांची. जेएमएम अध्यक्ष शिबू सोरेन (Shibu Soren) आज राज्यसभा चुनाव (Rajya Sabha Election) के लिए नामांकन (Nomination) करेंगे. इस दौरान उनके साथ झारखंड विधानसभा में मुख्यमंत्री हेमंत सोरेन (Hemant Soren) भी मौजूद रहेंगे. चुनाव में शिबू सोरेन की जीत पक्की मानी जा रही है. उन्हें चुनाव जीतने के लिए प्रथम वरीयता के 27 वोट चाहिए, जबकि जेएमएम के पास 29 विधायक हैं. इससे पहले शिबू सोरेन दो बार राज्यसभा सांसद रह चुके हैं.\nदूसरी सीट पर कांग्रेस-बीजेपी में टक्कर\nदूसरी सीट पर कांग्रेस और बीजेपी के बीच टक्कर होगी. हालांकि दोनों दलों ने अपने उम्मीदवारों का ऐलान नहीं किया है. हालांकि कांग्रेस की जीत आसान नहीं दिख रही. झारखंड विधानसभा में कांग्रेस के 16 विधायक हैं. वहीं जेवीएम छोड़कर आए दो विधायकों को मिलकर यह संख्या 18 हो गई है. इसके अलावा आरजेडी के 1, एनसीपी के 1, माले के 1 और2विधायक निर्दलीय का समर्थन कांग्रेस को मिल सकता है. लेकिन यह आंकड़ें कांग्रेस उम्मीदवार को जीत के करीब पहुंचाती नहीं दिख रही. वहीं बीजेपी के पास 25 विधायक हैं. बाबूलाल मरांडी के शामिल होने के बाद यह आंकड़ा 26 पर पहुंच गया है. बीजेपी को आजसू के दो विधायकों का भी समर्थन मिल सकता है. हालांकि आजसू ने अभी पत्ते नहीं खोले हैं. लेकिन दूसरी सीट के लिए पलड़ा बीजेपी का भारी दिख रहा है.\nहालांकि जेएमएम प्रवक्ता मनोज पांडेय का दावा है कि दूसरी सीट पर भी गठबंधन की ही जीत होगी. हालांकि आंकड़ें के सवाल पर उन्होंने कहा कि आंकड़ें हमारे पास हैं. वहीं बीजेपी प्रवक्ता दीनदयाल वर्णवाल ने सत्तापक्ष के इस दावे को नकारते हुए बीजेपी की जीत पक्की होने का भरोसा दिलाया है.\n26 मार्च को राज्यसभा चुनाव\nझारखंड की दो सीट समेत देशभर की कुल 55 सीटों के लिए 26 मार्च को चुनाव होगा. चुनाव के नतीजे उसी दिन शाम को घोषित हो जाएंगे. चुनाव के लिए6मार्च से नामांकन दाखिल करने की प्रक्रिया जारी है. यह 13 मार्च तक चलेगी. इसके बाद 16 मार्च को स्क्रूटनी होगी. 18 मार्च तक उम्मीदवार अपना नामांकन वापस ले सकते हैं. बता दें कि9अप्रैल को राज्यसभा में झारखंड कोटे की दो सीटें खाली हो रही हैं. प्रेमचंद गुप्ता और परिमल नथवाणी का कार्यकाल खत्म हो रहा है.\nये भी पढ़ें- महिलाओं और पर्यावरण के लिए काम करने वाली झारखंड की चामी मुर्मू को नारी शक्ति पुरस्कार


चुनाव में ज्योतिषियों की बढ़ी पूछ | जर्मन चुनाव 2017 | DW | 01.04.2014\nचुनाव में ज्योतिषियों की बढ़ी पूछ\nचुनाव आते ही फलित ज्योतिष के विद्वानों और कर्मकांडी पंडितों की मांग बढ़ जाती है. क्या बुरा है अगर पता हो कि किस नक्षत्र में नामांकन करने से राजयोग सुदृढ़ हो रहा है और कौन सा ग्रह शुभ योग बना रहा है.\nचौबीस घंटे के एक खबरिया चैनल पर रोजाना ज्योतिष का कार्यक्रम प्रस्तुत करने वाले आचार्य जी इनकम टैक्स विभाग की नोटिस पर लखनऊ में पेशी पर आए हुए थे कि हरियाणा के एक बड़े नेता का उनके मोबाइल पर फोन आया. उन्हें तत्काल गुड़गांव पहुंचने के लिए कहा. आचार्य जी ने बताया कि वह तो लखनऊ में हैं तो जवाब मिला कि विमान पहुंच रहा है, आप एयरपोर्ट पहुंच जाइए. शाम तक वापस भिजवा दिया जाएगा. फोन बंद कर आचार्य जी मुस्कुराए, बोले कि इनका बगुलामुखी होना है. इस विख्यात राजनीतिक परिवार के सारे यज्ञ, हवन और अनुष्ठान के लिए टीवी वाले आचार्य जी ही अधिकृत हैं.\nलेकिन पंडित सत्य प्रकाश त्रिवेदी कहते हैं कि बगुलामुखी और महामृत्युंजय जैसे अनुष्ठान तो अध्यात्मिक शक्ति के लिए होते हैं, इनका चुनाव में जीत हार से कोई संबंध नहीं है. लेकिन नेताओं की चुनाव जीतने की हवस में पंडित इनको भी करवा देते हैं. पंडित सत्य प्रकाश के अनुसार चुनाव में विजय पाने वाले अधिकांश नेताओं की कुंडली में सूर्य बलशाली होने के साथ ही उस जातक की कुंडली में प्रमुख स्थान पर भी विराजमान होता है. सूर्य 14 अप्रैल को मेष राषि में प्रवेश कर अपनी उच्च राशि में जा रहा है. सत्ता के लिए सूर्य की महत्ता महत्वपूर्ण है ही, जिसका सूर्य जितना अच्छा उसको उतना लाभ होने का अवसर और बढ़ेगा.\nभारत वैसे भी उपासकों का देश है. वासंतिक नवरात्रि यानी संवत 2071 शुरु हो जाने से चुनाव प्रचार चरम पर पहुंच गया. यह नौ दिन दुर्गा मां के होते हैं. शक्ति प्राप्ति के लिए शक्ति की पूजा का अद्भुत अवसर है. शायद इसीलिए कांग्रेस अध्यक्ष सोनिया गांधी ने अपनी पहली रैली रविवार नवरात्रि की पूर्व संध्या पर असम और दिल्ली में की. राजनाथ सिंह ने लखनऊ से नामांकन भरने की घोषित तिथि ज्यातिषीय कारणों से7अप्रैल के बजाए5अप्रैल कर दी है. जिन्हें नवरात्रि में नामांकन का सौभाग्य प्राप्त हुआ उनके क्या कहने, लेकिन जिनका चुनाव चौथे चरण के बाद है उन्हें नामांकन के लिए शुभ मुहूर्त अपनी कुंडली अनुसार बिचरवाना ही पड़ेगा.\nबीजेपी के पीएम प्रत्याशी नरेंद्र मोदी नवमी को वडोदरा से अपना नामांकन भरेंगे. पंडित राजेंद्र पांडेय के अनुसार नरेंद्र मोदी पर कन्या राशि का प्रभाव स्पष्ट प्रतीत होता है. वही उन्हें व्यावहारिक और तार्किक सूझबूझ वाला बनाता है. शनि और बृहस्पति भी उनके काफी बलवान दिखाई पड़ते हैं. पंडित राजेंद्र दो साल पहले तक सरकारी सेवा में थे, रिटायर हुए तो एक आश्रम खोल लिया. ज्योतिष और धार्मिक कर्मकांड में निपुण हैं. इस चुनाव में पूरे 27 दिन की बुकिंग पर हैं. बताते हैं कि सबसे पहले शयन कक्ष फिर चुनाव कार्यालय की पूजा लगभग हर कोई करा रहा है. अपने वाहन की पूजा कराने में भी अधिकांश नेताओं का विश्वास है. नामांकन की तिथि सबसे महत्वपूर्ण है, उस दिन सुबह से ही पूरे विधि विधान से सबसे बड़ी पूजा लगभग हर नेता की होनी है. विख्यात विंध्यवासिनी मंदिर भी नेताओं की पूजा का प्रिय स्थान है. चुनाव और नवरात्रि ने यहां की रौनक को चार चांद लगा दिए हैं. बड़ी बड़ी गाड़ियों का आना जाना लगा है.\nचुनाव जीतने के लिए किसी भी धर्म के टोटके से किसी को परहेज नहीं. यूपीए टू के एक मंत्री के बाराबंकी आवास पर पिछले चुनाव में एक मौलवी की आवाजाही चर्चा में रही थी. पंडित राजेंद्र पांडेय के अनुसार नेता जीतने के लिए जब किसी भी ऐरे गैरे के आगे हाथ जोड़ देता है तो ईष्ट के आगे शीष नवाने में उसे क्या दिक्कत है, वह किसी भी धर्म का क्यों न हो. वह वोट भी तो सभी धर्मावलंबियों से मांगता है तो आशीर्वाद भी सभी धर्मों के ईश्वर से ले लेता है. लेकिन मौलाना नईम को इन बातों से गुरेज है. वे कहते हैं कि वह दुआ तो कर सकते हैं किसी के लिए भी लेकिन अगर अमल करना पड़ा तो सबके लिए नहीं कर सकते.\nकीवर्ड भारत, संसदीय चुनाव, लोकसभा, ज्योतिष


लोगो का केजरीवाल से सवाल, मोदी बचा सकते है तो आप क्यों नहीं!! | NewsTrack Hindi 1\nलोगो का केजरीवाल से सवाल, मोदी बचा सकते है तो आप क्यों नहीं!!\nstyle="text-align: justify;">नई दिल्ली : कल दिल्ली के मुख्यमंत्री अरविन्द केजरीवाल की मौजूदगी में चल रही "AAP" की किसान रैली में गजेंद्र सिंह नाम के किसान के आत्महत्या करने से देश भर में नाराजगी का माहोल है. लोगो ने इस घटना के लिए केरीवाल और "AAP" को दोषी ठहराया है. लोगो का कहना है कि दिल्ली के मुख्यमंत्री की मौजूदगी में एक किसान आत्महत्या कर लेता है और केजरीवाल देखते रहते है.\nकेजरीवाल के खिलाफ आक्रोश के बीच कई लोगो ने केजरीवाल को प्रधानमंत्री नरेंद्र मोदी का उदाहरण दिया है. लोगो का कहना है कि जब अपने भाषण के दौरान पोल पर चढ़े समर्थकों से नीचे उतरने की अपील कर सकते है तो फिर केजरीवाल क्यों नहीं. लोगो ने उस घटना का वीडियो भी सोशल मीडिया पर पोस्ट किया है, जिसमे मोदी अपने समर्थक से पोल से नीचे उतरने की अपील कर रहे है.\nबता दे कि लोकसभा चुनाव के दौरान नरेंद्र मोदी प्रचार करने मेरठ पहुंचे थे. इस दौरान एक समर्थक पोल पर चढ़ गया. जैसे ही मोदी की नजर उस समर्थक पर पड़ी, उन्होंने समर्थक से पोल से नीचे उतरने का आग्रह किया. बस फिर क्या था मोदी की बात सुन समथक नीचे उतरा और मोदी ने अपना भाषण फिर से शुरू किया. ऐसे में लोगो का कहना है कि जब मोदी ऐसा कर सकते है तो केजरीवाल ने गजेंद्र सिंह से नीचे उतरने की अपील क्यों नहीं की. वें मूकदर्शक बनकर क्यों बैठे रहे.\nGAJENDRA SINGH SUICIDE ARVIND KEJRIWAL PROTEST NARENDRA MODI INDIA NEWS


RBI Rate Cut: आरबीआई के रेट कट के बावजूद क्यों नहीं घटी आपकी ईएमआई? जानें वजह - Navbharat Times\nNo-Author | टाइम्स ऑफ इंडिया | Updated: Feb 20, 2019, 9:02 AM\nक्यों घट नहीं रही EMI?\nRBI ने अपनी नई मौद्रिक नीति में रीपो रेट 0.25% घटा दिया था.\nकेंद्रीय बैंक को उम्मीद थी कि बैंक ग्राहकों को सस्ते लोन का फायदा देंगे.\nअब RBI गवर्नर गुरुवार को बैंक प्रमुखों के साथ मीटिंग करने वाले हैं.\nदरअसल, बैंकों के पास नकदी की कमी है, इसलिए वे डिपॉजिट्स रेट्स नहीं घटा पा रहे.\nचूंकि डिपॉजिट्स रेट्स नहीं घट रहे, इसलिए MCLR में भी कटौती नहीं की जा रही है.\nरिजर्व बैंक ऑफ इंडिया (आरबीआई) ने इस महीने अपनी नई मौद्रिक नीति का ऐलान करते हुए रीपो रेट में 0.25% की कटौती की थी। रीपो रेट, यानी बैंकों को आरबीआई से जिस ब्याज दर पर फंड मिलता है। आरबीआई को उम्मीद थी कि बैंक सस्ते लोन का फायदा ग्राहकों तक पहुंचाएंगे। लेकिन, देश के सबसे बड़े बैंक स्टेट बैंक ऑफ इंडिया (एसबीआई) ने नए होम लोन पर ब्याज दरों में महज 0.05% की बेहद मामूली कटौती की और एमसीएलआर में कोई बदलाव नहीं किया जिसके आधार पर सभी पुराने और नए लोन के ब्याज दर तय होते हैं। अक्सर बाकी बैंक एसबीआई का ही अनुकरण करते हैं।\nकर्ज बनाम जमा\nबैंकों के एमसीएलआर इस बात पर निर्भर भी करते हैं कि बैंक अपने पास जमा रकम पर किस दर से ब्याज दे रहे हैं। इसलिए, एमसीएलआर में कटौती के लिए उन्हें डिपॉजिट रेट्स में भी कटौती करना होता। चूंकि बैंकों में जमा रकम में वृद्धि की रफ्तार (6.1%) कर्ज देने की रफ्तार (9.3%) के मुकाबले कम है, इसलिए वे जमा रकम बढ़ाने के लिए डिपॉजिट रेट्स ऊंची रखने को मजबूर हैं। एसबीआई का कहना है कि वह डिपॉजिट रेट्स में कटौती इसलिए नहीं कर सकता क्योंकि दूसरे बैंक ऊंची दर ऑफर कर रहे हैं।\nकहां है जमा धन?\nदेश के सबसे बड़े प्राइवेट बैंक एचडीएफसी बैंक के सीईओ आदित्य पुरी का कहना है, 'बड़ी मात्रा में करंसी के सर्कुलेशन में रहने के कारण बैंकों के पास नकदी की कमी हो गई है। लोग म्यूचुअल फंड्स में और ऊंची ब्याज दरों वाली छोटी बचत योजनाओं में निवेश कर रहे हैं।' इसलिए, बैंकों के लिए डिपॉजिट रेट्स कम करने का मतलब है कि जो लोग उनके पास पैसे जमा करवा रखे हैं या छोटी बचत योजनाओं में निवेश कर रखा है, उसमें कमी आ जाएगी।\nआरबीआई गवर्नर इस मुद्दे पर बातचीत के लिए गुरुवार को सार्वजनिक एवं निजी क्षेत्र के बैंक प्रमुखों से मिलने वाले हैं। वह सस्ते ब्याज दर का फायदा ग्राहकों तक पहुंचाना चाहते हैं। हालांकि, बैंकों का कहना है कि ब्याज दर घटाने के लिए अप्रैल महीने में आने वाली नई मौद्रिक नीति में फिर से रेट कट का इंतजार करना होगा। अगर डिपॉजिट रेट्स में कटौती नहीं की जाती है तो आरबीआई को अपने पास पड़े बैंकों के जमा धन में कटौती करना पड़ सकता है। गौरतलब है कि बैंकों को अपने पास जमा रकम का एक हिस्सा आरबीआई के पास जमा कराना पड़ता है या कुछ खास सिक्यॉरिटीज में निवेश करना पड़ता है।\nटेक, ई-कॉमर्स, डिजिटल प्रफेशनल्स को नौकरी बदलने पर सबसे ज्यादा हाइक अगला लेख\nरिजर्व बैंक ऑफ इंडिया मौद्रिक नीति डिपॉजिट रेट्स एमसीएलआर आरबीआई RBI Monetary Policy mclr home loan EMI Deposit rates News News in Hindi Latest News Headlines बिज़नस न्यूज़ Samachar\nWeb Title : why rbi's rate cut hasn't brought down your emis


दांत दर्द की समस्या | Toothache : Causes , types , pre-Cautions , home remedies | दांत दर्द के 10 घरेलू उपचार - Gs Center\nदांत दर्द की समस्या | Toothache : Causes , types , pre-Cautions , home remedies | दांत दर्द के 10 घरेलू उपचार\nMay 26, 2022 August 6, 2021 by Aakash prajapati\nआज के समय में दांत दर्द की समस्या (Toothache) एक आम समस्या बनती जा रही है। इसके कारण लोगों को असहनीय दर्द का सामना करना पड़ता है। दांत दर्द के कारण लोगों को बार बार डॉक्टर के पास जाना पड़ता है। ऐसे में सभी यह चाहते हैं कि कोई आसान घरेलू उपचार अपनाकर दर्द को दूर कर लें।\n1 दांत दर्द की समस्या : Toothache\n1.1 दांत दर्द क्या है ? ( What is toothache in hindi )\n1.2 दांत दर्द कितने प्रकार के होते हैं : Types of Toothache in hindi\n1.3 दांत दर्द के कारण | (toothache Causes in hindi) :\n1.3.1 अक्ल दाढ़ हो सकता है दांत दर्द का कारण | अक्ल दाढ़ क्या है ? What is wisdom tooth\n1.4 बच्चों के दांतों में कीड़ा लगने के कारण : (Causes of children cavities in hindi)\n1.5 दांत दर्द से बचने के उपाय :\n1.6 दांत दर्द के घरेलू उपाय | दांत दर्द के घरेलू उपाय इन हिंदी :\n1.6.0.1 अगले लेख में देखें :\nदांत दर्द की समस्या : Toothache\nयहां हम दांत दर्द से संबंधित लगभग सभी पहलुओं पर चर्चा करेंगे जैसे- दांत दर्द क्या है , दांत दर्द के कारण , दांत दर्द के प्रकार , दांत दर्द से बचने के उपाय तथा दांत दर्द के घरेलू उपचार आदि।\nदांत का दर्द हर कोई अनुमान भी नहीं कर सकता। जिसने दांत दर्द का कष्ट पाया है सिर्फ वही इसके दर्द को समझ सकता है। ऐसे में दांत के दर्द को प्रारम्भिक स्तर पर गंभीरता से न लिया गया तो यह दर्द मसूड़ो तक पहुंच कर अत्यंत कष्टकारी साबित हो सकता है।\nदांत दर्द क्या है ? ( What is toothache in hindi )\nदांतों में दर्द एक गंभीर समस्या है। दांत दर्द होने पर कभी कभी रोगी का मुंह फूल आता है तथा कभी कभी जब दर्द बहुत तेज़ रहता है तो यह दर्द सिर , कान और गले तक अनुभव होने लगता है।\nआयुर्वेद के अनुसार दांत का दर्द एक वात दोष के कारण होने वाला दर्द है। इसे हम कुछ सावधानियां , खान पान में सुधार व कुछ घरेलू उपचारों के माध्यम से ठीक कर सकते हैं।\nदांत दर्द कितने प्रकार के होते हैं : Types of Toothache in hindi\nवैसे तो दांत दर्द कई प्रकार के होते हैं। किंतु उनमें से कुछ दर्द सामान्य होते हैं। दांत दर्द (Tooth pain) के प्रकारों को हम उसके कारणों के परिपेक्ष्य में समझ सकते हैं। आईये जानते हैं दांत दर्द के मुख्य कारण-\nदांत दर्द के कारण | (toothache Causes in hindi) :\nवैसे तो दांतो में दर्द होने के कई कारण हो सकते हैं। दांत दर्द (Toothache) के कुछ कारण निम्न हैं–\n1. जब व्यक्ति दांतो की देखभाल अच्छे से नहीं करता है तो दांतो में कीड़े लग जाते हैं। दूसरे शब्दों में दांतो में कैविटी हो जाती है जो बाद में दांतो के दर्द का कारण बनता है।\n2. अधिक मीठे पदार्थ खाने से दांतों में दर्द हो सकता है। क्योंकि मीठा खाने के बाद यदि दांतो को अच्छी तरह साफ नहीं किया गया तो मीठे के कुछ टुकड़े दांतो में फंसे रह जाते हैं। ये टुकड़े अगर अधिक समय तक दांत में फंसे रहे तो अम्ल बना देते हैं। यही अम्ल (Acid) धीरे-धीरे हमारे दांतो में कैविटी का रूप ले लेते हैं।\n3. आमतौर पर ज्यादा ठंडा गरम खाने से हमारे दांत कमजोर हो जाते हैं लिहाजा उनमें दर्द होने लगता है।\n4. हमारे दांतो की गलत ढंग से सफाई करने पर उसकी जड़ें कमजोर हो जाती हैं जिससे दांतो में दर्द हो सकता है।\n5. दांत दर्द (tooth pain) का एक कारण कैल्शियम की कमी भी होता है।\n6. दांतो के असमय टूटने से भी हमें दांत दर्द का सामना करना पड़ता है।\n7. बैक्टीरियल इन्फेक्शन के कारण भी दांत की समस्या बन जाती है। जिससे दर्द उत्पन्न हो जाता है।\n8. मसूड़ों से खून आना और दांतों की समस्या विटामिन K की कमी के कुछ अन्य सामान्य लक्षण हैं। विटामिन K2 ओस्टियोकैल्सिन नामक प्रोटीन के एक्टिवेशन के लिए जिम्मेदार है। ये प्रोटीन कैल्शियम और मिनरल्स को दांतों तक पहुंचाता है। इसकी कमी से भी हमें मसूड़ों और दांतों के दर्द का सामना करना पड़ता है।\nअक्ल दाढ़ हो सकता है दांत दर्द का कारण | अक्ल दाढ़ क्या है ? What is wisdom tooth\nमनुष्यों के 17 से 20 वर्ष की उम्र में एक विशेष प्रकार का दांत निकलता है जिसे अक्ल दाढ़ (Wisdom tooth) कहते हैं। चूंकि यह सबसे बाद में निकलने वाला दांत है इसलिए इसके निकलते समय मसूड़ो में जगह का अभाव होता है। समुचित जगह न मिल पाने के कारण इस दांत को निकालने में कठिनाइयों और दर्द का सामना करना पड़ता है।\nयह दर्द बहुत सामान्य प्रकार का दर्द है जिसे हर व्यक्ति को झेलना पड़ता है। यह दर्द एक से तीन दिन तक भी रह सकता है। ऐसे में व्यक्ति को खाने , चबाने , पीने , बोलने आदि में कठिनाई और असहनीय दर्द होता है।\nबच्चों के दांतों में कीड़ा लगने के कारण : (Causes of children cavities in hindi)\nहम जानते हैं कि जब बच्‍चे के मुंह के अंदर दांतो में बैक्‍टीरिया बनने लगता है, तब दांत में कीड़ा लगना शुरू हो सकता है।\nवस्तुतः बोतल से दूध पीते-पीते सो जाने पर बच्‍चे के मुंह में मीठा (दूध) चिपका रह जाता है। कई घंटों तक इसके दांतों पर रहने पर बैक्‍टीरिया पनपता है जिससे दांतों में कीड़ा लग जाता है।\nवहीं अगर बच्‍चा लंबे समय से जमीन पर गिरे हुए या गंदे सिपी कप या बोतल को मुंह में डाल लेता है तो इससे भी बैक्‍टीरिया पैदा होता है। किसी मीठी चीज को ज्‍यादा देर तक चबाने या मुंह में रखने पर भी दांत में कीड़ा लग सकता है। इसके अलावा रोज दांतों को ब्रश ना करने पर या ओरल हेल्‍थ पर ध्‍यान ना देने पर भी दांतों में कीड़ा लग सकता है।\nदांत दर्द से बचने के उपाय :\nयदि आप अपने दांतों को लंबे समय तक स्वस्थ रखना चाहते हैं तो आपको कुछ आसान बचाव के उपाय करने होंगे। ये उपाय निम्न हैं–\n1. दांत दर्द से बचने के लिए हमें दांतो की साफ सफाई रखनी चाहिए। हमें सुबह शाम दो बार ब्रश करना चाहिए।\n2. जब भी हम कुछ ऐसा खाएं जो दांतो में फंसा रह सकता है तब हमें खाने के तुरंत बाद अपने दांतों को ब्रश से साफ कर लेना चाहिए। ऐसा करने से हम दांत में होने वाले बैटीरियल इंफेक्शन से बच सकते हैं तथा हमारे दांत कीड़े लगने से बच जाएंगे।\n3. बच्चों को कुछ भी खिलाने या पिलाने के बाद उन्हें पानी जरूर पिला देना चाहिए।\n4. दांतो के दर्द से बचने के लिए हमें अपने शरीर में कैल्शियम की कमी नहीं होने देना चाहिए। इसके लिए हमें अपने खान पान पर भी ध्यान देना चाहिए।\n5. कैल्शियम के अलावा हमें अपने शरीर में विटामिन K की आपूर्ति पूरी करने वाले पदार्थों का सेवन करते रहना चाहिए।\n6. हमें जल्दी जल्दी ज्यादा ठंडा गरम नहीं खाना चाहिए इससे हमारे दांत कमजोर हो जाते हैं। कुछ भी ठंडा गरम एक के बाद एक खाने के लिए हमें थोड़े समय का अंतराल देना चाहिए।\n7. हमें बाजार में उपलब्ध पूर्ण रूप से कैमिकल (Chemical) से बने टूथपेस्ट (Toothpaste) का इस्तेमाल करने से बचना चाहिए तथा अच्छे प्रकार के Toothpaste (मंजन) का इस्तेमाल करना चाहिए। इसके लिए आप दांत के डॉक्टर (Dentist) से सलाह ले सकते हैं।\nइस प्रकार हम इन उपरोक्त बचावों को अपनाकर अपने दांतों को स्वस्थ रख सकते हैं और दांत दर्द से बच सकते हैं।\nदांत दर्द के घरेलू उपाय | दांत दर्द के घरेलू उपाय इन हिंदी :\nअगले लेख में देखें :\n▪दांत दर्द के 10 घरेलू उपाय\nदांत दर्द के घरेलू उपचार , दांत दर्द की समस्या , दांत का दर्द , दांत दर्द के कारण , दांत दर्द क्यों होता है , दांत के दर्द की समस्या , दांत में दर्द होता है क्या करें , दांतो में दर्द क्यों होता है , दांत में कीड़े क्यों लगते हैं , दांत दर्द से बचने के उपाय , Toothache,


Corona shadow on school children in Rajasthan Education department active may be taken new decision soon rjsr - Rajasthan: स्कूली बच्चों पर कोरोना का खतरा, शिक्षा विभाग हुआ सक्रिय, जल्द हो सकता है नया फैसला – News18 हिंदी\nRajasthan: स्कूली बच्चों पर कोरोना का खतरा, शिक्षा विभाग हुआ सक्रिय, जल्द हो सकता है नया फैसला\nशिक्षा विभाग की बैठक में जयपुर सीएमएचओ बोले यह लहर नहीं है. कोविड प्रोटोकॉल की लापरवाही है.\nCorona Returns in Rajasthan: राजस्थान में स्कूली बच्चों पर मंडरा रहे कोरोना के खतरे को देखते हुये शिक्षा विभाग फिर से सक्रिय हो गया है. इसको लेकर आज शिक्षा विभाग की अहम बैठक हुई. शिक्षा मंत्री डॉ. बीडी कल्ला ने कहा है कि फिलहाल ऑफलाइन या ऑनलाइन कक्षाओं पर चर्चा हुई हैं. निर्णय जल्द घोषित कर दिया जाएगा.\nआखिर Covid-19 बंधनों से मुक्त उत्तराखंड, पाबंदियां खत्म, 'हर घर दस्तक' शुरू\nजयपुर. राजस्थान दुबारा स्कूली बच्चों पर कोरोना (Corona) का खतरा मंडरा रहा है. राजधानी जयपुर के निजी स्कूलों में कोविड केसेज मिलने के बाद अभिभावकों में चिंता बढी हुई है. पैरेंट्स ऑनलाइन कक्षाएं (Online classes) शुरू करने की मांग कर रहे हैं जबकि दूसरी ओर स्कूल संचालक इससे सहमत नहीं हैं. शिक्षा विभाग भी आज हुई बैठक में कोविड के बढ़ते मामलों को लेकर चिंता जताई गई. बैठक में शिक्षा मंत्री डॉ. बीडी कल्ला ने कोविड मामलों को गंभीरता से लेते हुये पूरा फीडबैक लिया. शिक्षा विभाग की बैठक की रिपोर्ट को चिकित्सा विभाग और गृह विभाग के साथ शेयर किया जाएगा.\nशिक्षा मंत्री डॉ. कल्ला ने कहा कि कोविड के जो भी मामले आये हैं वो निजी स्कूलों में हैं. फिलहाल सरकारी स्कूलों में बच्चों का बचाव है. विभागों से चर्चा करने के बाद ही इस पर कोई निर्णय लिया जा सकेगा. शिक्षा मंत्री ने तमाम निजी सरकारी स्कूलों को अपील करते हुए कहा कि कोविड गाइड लाइन की सख्ती से पालना करें. इसे लेकर कोई चूक नहीं हो. फिलहाल ऑफलाइन या ऑनलाइन कक्षाओं पर चर्चा हुई हैं. निर्णय जल्द घोषित कर दिया जाएगा.\nसीएमएचओ बोले यह लहर नहीं है कोविड प्रोटोकॉल की लापरवाही है\nइस बैठक में जयपुर सीएमएचओ नरोत्तम शर्मा ने अपनी रिपोर्ट पेश की. सीएमएचओ का कहना था कि राजधानी की स्कूलों में कोविड के मामले सामने आए हैं. इनका समय रहते सावधानी बरतने से पता लगा है. लेकिन समय पर सावधानी रखते हुए विद्यार्थियों को क्वारंटाइन भी किया जाए. इससे बचाव किया जा सकता हैं. सीएमएचओ के मुताबिक यह लहर नहीं है. कोविड प्रोटोकॉल की लापरवाही है.\n22 दिनों में राजस्थान में 19 बच्चे कोविड पॉजिटिव हुये\nउल्लेखनीय है कि राजस्थान में एक बार फिर से कोरोना दस्तक दे रहा है. इस बार स्कूली बच्चे कोविड के निशाने पर हैं. बीते 22 दिनों में राजस्थान में 19 बच्चे कोविड पॉजिटिव हो गए हैं. अकेले जयपुर की एक स्कूल में 12 बच्चे कोविड की चपेट में आ जाने के बाद अभिभावकों के माथे पर चिंता की लकीरें खींच आई हैं. राजस्थान में 15 नवंबर से ही स्कूलों को सौ प्रतिशत क्षमता के साथ शुरू किया गया था. इसी के साथ ज्यादातर शैक्षणिक संस्थाओं ने अपनी ऑनलाइन कक्षाएं भी बंद कर दी.\nअभिभावकों ने कहा ऑनलाइन ही कक्षाएं लगाने की जरूरत\nअभी एक सप्ताह ही बीता था कि कोरोना के मामले फिर सामने आने लगे. अभिभावकों का कहना है कि स्कूल संचालकों का दबाव बढ़ रहा है कि वे बच्चों को स्कूलों में भेजे. जबकि इस समय में केवल ऑनलाइन ही कक्षाएं लगाने की जरूरत है. वहीं दूसरी ओर निजी स्कूल संचालक दोबारा ऑनलाइन कक्षाओं के लिए सहमत नजर नहीं आ रहे हैं.\nस्कूल संचालक बोले यूं तो पढ़ाई होगी ही नहीं\nस्कूल संचालकों का कहना है कि केवल जहां कोरोना के मामले सामने आये हैं वहीं पर ऑनलाइन कक्षायें चलाई जानी चाहिये. अन्यथा बाकी स्कूलों में इससे पढ़ाई का और नुकसान होगा. स्कूल संचालकों का कहना है कि कोविड की पालना पर जोर देना चाहिए. इस तरह से तो पढ़ाई कराई ही नहीं जा सकेगी. स्कूल संचालक इसे विद्यार्थियों के भीड़भाड़ में जाने को भी जिम्मेदार ठहरा रहे हैं.\nTags: Corona Update, Corona Update News, Rajasthan latest news, Rajasthan News Update


अभिषेक बच्चन का कोरोना टेस्ट नेगेटिव, हॉस्पिटल से डिस्चार्ज होने के लिए तैयार! - DesiMartini\nअभिषेक बच्चन का कोरोना टेस्ट नेगेटिव, हॉस्पिटल से डिस्चार्ज होने के लिए तैयार!\nअपडेट: अगस्त 08, 2020 02:57 IST\nअभिषेक बच्चन आखिरकार हॉस्पिटल से डिस्चार्ज होने जा रहे हैं। आपको याद दिला दें कि अभिषेक और उनके पिता अमिताभ बच्चन एक ही दिन कोरोना-पॉज़िटिव पाए गए थे। इन दोनों को केयर के लिए नानावटी हॉस्पिटल में भर्ती कराया गया था। जहां अमिताभ कुछ दिन पहले कोरोना-टेस्ट नेगेटिव आने के बाद हॉस्पिटल से डिस्चार्ज हो गए थे, वहीं अभिषेक अभी तक भर्ती ही थे। अबसे कुछ देर पहले अभिषेक ने सोशल मीडिया पर जानकारी दी है कि फाइनली उनका कोरोना टेस्ट नेगेटिव आया है और वो हॉस्पिटल से डिस्चार्ज होने जा रहे हैं। अभिषेक ने हॉस्पिटल से उस बोर्ड की फोटो शेयर की जिसपर पेशेंट के डिटेल लिखी जाती हैं। इस बोर्ड में डिस्चार्ज प्लान के आगे ‘यस’ लिखा हुआ गया है, साथ में बोर्ड में फोटो खींच रहे अभिषेक की परछाईं नज़र आ रही है।\nफोटो शेयर करते हुए अभिषेक ने लिखा, ‘मैंने कहा था आपको! डिस्चार्ज प्लान- यस। इस दोपहर मैं कोविद-19 नेगेटिव टेस्ट हुआ हूँ। प्रार्थनाओं और दुआओं क लिए आप सभी का धन्यवाद। मैं बहुत खुश हूँ कि अब घर जा सकता हूँ।’ अपनी पोस्ट में अभिषेक ने नानावटी हॉस्पिटल के डॉक्टर्स और स्टाफ का भी शुक्रिया किया। जुलाई में बच्चन परिवार से ऐश्वर्या, अभेषेक, उनकी बेटी आराध्या और अमिताभ एक साथ कोविड-19 पॉज़िटिव पाए गए थे।\nबॉलीवुड में कदम रखने से पहले अरशद वारसी के ड्राईवर थे अभिषेक बच्चन


सपनों की उड़ान भरने के लिए मां-बाप को छोड़ा, किया भारत का नाम रोशन\nHome / my-story / inspiring story ofayoung kid who left the comfort of his home to pursue his dreams\nजिस तरह हवाई जहाज को उड़ान भरने के लिए रनवे की जरूरत होती है, उसी तरह सपनों की उड़ान के लिए भी एक ऐसी 'जमीन' की जरूरत होती है जो उसका भार उठा सके। इस जमीन को पाने के लिए त्याग और लगन की भी बहुत जरूरत पड़ती है। ऐसी ही है सदानंद उगले की कहानी।\nकौन है सदानंद उगले?\nमहाराष्ट्र में औरंगाबाद के एक गांव में निम्न मध्यमवर्गीय परिवार से आने वाले सदानंद को यूनिवर्सिटी ऑफ सिडनी ने स्कॉलरशिप देकर अपने यहां रिसर्च के लिए बुलाया है। सदानंद की कहानी की शुरुआत तब होती है जब वो अपना परिवार छोड़ औरंगाबाद अकेले पढ़ाई के लिए जाते हैं। सदानंद इससे पहले कभी अपने घर से बाहर अकेले नहीं गए थे। अपने माता-पिता की इकलौती संतान होने के बावजूद उनके घरवालों ने अपने बेटे के सपनों के लिए उसको अपने से दूर रखने का फैसला किया।\nअब आप सोच रहे होंगे, ऐसा करने में क्या बड़ी बात है? ऐसा तो सबको करना पड़ता है। तो, बात ये है कि ऐसे मौके तो मिल ही जाते हैं लेकिन इन मौकों को कितने लोग भुना पाते हैं वो ज्यादा मायने रखता है। सदानंद को औरंगाबाद के जवाहर नवोदय विद्यालय में एडमिशन मिला इसके बाद तो उन्होंने पीछे मुड़कर नहीं देखा। इसके बाद गांव से आया एक लड़का टेक्नॉलजी की मदद से अपने आपको इस कदर तैयार कर लिया कि विदेश तक उसकी चमक पहुंच गई।\nसदानंद ने सैमसंग स्मार्टक्लास के तहत विदेश में बैठे प्रोफेसरों की मदद से फिजिक्स की पढ़ाई करते हुए वो मुकाम हासिल कर लिए जो आमतौर पर लोग क्लास में प्रोफेसर के सामने बैठकर नहीं कर पाते हैं। आपको बता दें सैमसंग ऐसी प्रतिभाओं को उड़ान भरने के लिए #SapneHueBade नाम से एक प्लेटफॉर्म मुहैया कराता है जो गांव और शहर के फर्क को खत्म करता है।\nऐसे खुला सफलता का रास्ता\nसदानंद ने सैमसंग द्वारा दिए गए इस डिजिटल माध्यम का बखूबी इस्तेमाल किया और दिल की बीमारी से संबंधित 'Seasonal Diseases' पर रिसर्च किया। सदानंद का रिसर्च नेशनल स्कूल कांग्रेस में नवोदय विद्यालय समित द्वारा सलेक्ट कर लिया गया। इसके बाद उनका सफर आगे बढ़ा और उन्हें ऑस्ट्रेलिया में सिडनी स्थित ISS यूनिवर्सिटी में भारत की तरफ से इस रिसर्च को दिखाने का मौका मिला। सदानंद ने सिडनी में झंडे गाड़ दिए जिसके बाद ISS यूनिवर्सिटी ने उन्हें सम्मानित करते हुए स्कॉलरशिप दिया और आगे रिसर्च जारी रखने को कहा। तो बात सिर्फ इतनी है कि मौके तो मिल ही जाते हैं उसको कैसे भुनाया जाय ये बड़ी बात होती है। एक छोटे से गांव से निकलने के बाद भारत का नाम रोशन करते करना अपने आप में बड़ी बात है।\nसैमसंग ने सदानंद की इस सफलता पर एक शॉर्ट फिल्म बनाई है, आप भी देखें


MP by Election Result : दतिया : किसी सस्पेंस थ्रिलर फिल्म की तरह चला मुकाबला-MP by Election Result: Likeasuspense thriller film in Datia, the contest between Raksha and Baraiy – News18 हिंदी\nइसी के साथ रक्षा सरोनिया ने 72 साल का दोबारा चुनाव न जीत पाने का मिथ तोड़ दिया.इस मिथ के कारण कोई भी प्रत्याशी दतिया (DATIA) सीट से दोबारा खड़ा होने से कतराता है\nLast Updated : November 11, 2020, 14:02 IST\nदतिया. मध्य प्रदेश (MP) की 28 विधान सभा सीटों के लिए हुए उप चुनाव (By Election) में प्रदेश में सबसे अधिक दिलचस्प और कांटे का मुकाबला भांडेर विधान सभा सीट पर रहा. बल्कि इसे सांस रोक देने वाला मुकाबला कह सकते हैं. यहां भाजपा की रक्षा सरोनिया ने दिग्गज दलित नेता कांग्रेस प्रत्याशी फूलसिंह बरैया को मात्र 161 वोट से हरा दिया. इस जीत के साथ ही रक्षा सरोनिया ने 72 साल पुराने इस मिथक को भी तोड़ दिया कि भांडेर से कोई भी प्रत्याशी दोबारा चुनाव नहीं जीत पाता.\nभांडेर विधान सभा सीट पर पहले राउंड की गिनती से शुरू हुआ सस्पेंस अंतिम राउंड की गिनती तक जारी रहा. वोटों की गिनती की शुरूआत में पहले राउंड के बाद कांग्रेस के फूलसिंह बरैया को 3501 वोट और भाजपा की रक्षा सरोनिया को 2336 वोट मिले. बरैया ने 1165 वोट की लीड ले ली जो चौथे राउंड तक बरकरार रही. लेकिन पांचवे राउंड के बाद पांसा पलटने लगा और भाजपा की रक्षा सरोनिया 254 वोट से आगे निकल गयीं.\nफिल्मी सस्पेंस की तरह मुकाबला\n11वें राउंड में मुकाबला किसी फिल्म के सस्पेंस की तरह बहुत ही दिलचस्प हो गया. भाजपा और कांग्रेस के वोट बराबर बराबर हो गए. लेकिन 12वें राउंड के बाद भाजपा की रक्षा सरोनिया ने फिर बढ़त ले ली. वे 71 वोट से आगे हो गई. राउंड दर राउंड दिलचस्प हो रहे मुकाबले में 12वें राउंड में 71 वोट की बढ़त लेने के बाद रक्षा सरोनिया 13वें राउंड में फिर पिछड़ गईं. 13वें राउंड में फूलसिंह बरैया 263 वोट से आगे हो गए. 14वें राउंड में फिर रक्षा सरोनिया ने उन्हें 66 वोट से पीछे छोड़ दिया. वो अगले ही 15वें राउंड में पिछड़ गयीं. लेकिन उनकी किस्मत में जीत लिखी थी इसलिए 17 वें राउंड में वो फिर आगे आ गयीं और अंततः 161 वोट से जीत हासिल कर ली.\nटूट गया मिथक\nरक्षा सिरोनिया की इस जीत के साथ ही 72 साल से अटूट इस मिथक को भी तोड़ डाला कि भांडेर से कोई जनप्रतिनिधि दोबारा नहीं जीत पाता. इस मिथक को तोड़ने में उनके प्रतिद्वंदी कांग्रेस प्रत्याशी फूलसिंह बरैया के वायरल वीडियो की बड़ी भूमिका रही जिसमें वे हिंदू धर्म और उच्च जातियों तथा रानी लक्ष्मीबाई के बारे में अभद्र भाषा बोलते सुनाई दिए. इससे हिंदुओं का बड़ा वर्ग नाराज हो गया और फिर रक्षा सरोनिया की और झुक गया. रही सही कसर कांग्रेस से विद्रोह कर बसपा से चुनाव लड़े महेंद्र बौद्ध ने पूरी कर दी. उनके चुनाव लड़ने से कांग्रेस के वोट बंट गए.\nरक्षा की विनम्रता पसंद आयी\nरक्षा सरोनिया का सरल स्वभाव और विनम्रता भी मतदाताओं ने पसंद की. इसे देखकर मतदाताओं ने फूलसिंह बरैया की जगह उन्हें फिर से तरजीह दी और इसी के साथ रक्षा सरोनिया ने 72 साल का दोबारा चुनाव न जीत पाने का मिथ तोड़ दिया.इस मिथ के कारण कोई भी प्रत्याशी इस सीट से दोबारा खड़ा होने से कतराता है. किसी सुपर हिट सस्पेंस थ्रिलर फिल्म की तरह भांडेर का चुनाव रहा और बिलकुल 20-20 क्रिकेट मैच की तरह मतगणना का दौर चला. हर राउंड में प्रत्याशियों की धड़कन बढ़ती जा रही थी. इसमें रक्षा सरोनिया ने आखिरी बॉल पर जीत का शॉट लगा दिया.\nTags: BJP MLA, Datia news, Jyotiraditya Scindia, Madhya pradesh by election 2020, Madhya Pradesh Youth Congress, MP BJP\nFIRST PUBLISHED : November 11, 2020, 14:02 IST


होली स्पेशल : खट्टे फलों से करें अपना घर साफ - Grihshobha\nहोली स्पेशल : खट्टे फलों से करें अपना घर साफ\nहम सब जानते हैं कि मुसम्मी त्वचा को ग्लो करने के काम आती है. लेकिन क्या आप जानती है कि इससे घर की सफाई भी की जा सकती है. घर की सफाई करने के लिये इसके छिलके को सुखा कर नमक के साथ मिलाएं. फिर इस पेस्ट को मेटल, लोहा, स्टील, ब्रास, मार्बल आदि को साफ करने में प्रयोग करें. इससे बाथरूम की फर्श, बाथ टब और वॉश बेसिन आदि भी साफ किये जा सकते हैं.\nकॉपर या ब्रास का शोपीस साफ करने के लिये आप नींबू के छिलके का प्रयोग कर सकती हैं. यही नहीं बल्कि कठोर प्लास्टिक का समान, शीशे के दरवाजे, टपरवेयर, खिड़की और लोहे के दाग आदि, साफ करने के काम आ सकता है.\nकपडे पर दाग लग गया हो तो नींबू का रस रगड दीजिये और फिर देखिये कमाल. कूड़े के डिब्बे में नींबू का टुकडा डालने से उसमें बदबू नहीं आएगी.\nTags: holi specialholi special home care tips


शादी में हाथ से खाना खा रही महिला ने कैमरामैन को देख दिया फनी रिएक्शन, वीडियो देख हो जाएंगे हंसने पर मजबूर | Woman Caught Eating Food With Hands At Wedding - Video Will Leave You In Splits - NDTV Food Hindi\nHomeFood & Drinks शादी में हाथ से खाना खा रही महिला ने कैमरामैन को देख दिया फनी रिएक्शन, वीडियो देख हो जाएंगे हंसने पर मजबूर\nकोविड से पहले विशेष रूप से खाने के शौकीन लोगों के लिए शादियां एक प्रमुख आयोजन था. हर समारोह के साथ होने वाला उत्सव का भोज वास्तव में एक स्वादिष्ट आनंद था.\nUpdated: June 16, 2021 16:33 IST\nशादी में हाथ से खाना खा रही थी महिला.\nदिया ऐसा फनी रिएक्शन.\nइसी वीडियो को खूब लाइक्स मिलें.\nकोविड से पहले विशेष रूप से खाने के शौकीन लोगों के लिए शादियां एक प्रमुख आयोजन था. हर समारोह के साथ होने वाला उत्सव का भोज वास्तव में एक स्वादिष्ट आनंद था. एक्साइटिंग डिशेज की लाइन और उन लाइनों के साथ - ऐपेटाइज़र से लेकर ड्रिंक्स तक और मेन कोर्स से लेकर डेसर्ट तक - शादी में आने वाले मेहमानों के लिए पसंद और नापसंद होने वाले तमाम व्यंजन होते थे. हालांकि, शादी की दावत का एक अजीब हिस्सा फोटोग्राफर और वीडियोग्राफर भी होते थे. वे खाने का मजा लेने वाले मेहमानों को पकड़ने की पूरी कोशिश करते थे, जिससे मेहमानों को बहुत झुंझलाहट होती थी. हाल ही में, एक वीडियो में दिखाया गया है कि कैसे एक महिला को एक शादी में हाथ से खाना खाते हुए पकड़ा गया था और उसने आगे जो किया उसे देखकर आप अपनी हंसी नहीं रोक पाएंगे. यहां देखें वीडियो:\nइस वीडियो को @official_niranjanm87 यूजर ने इंस्टाग्राम रील पर शेयर किया है. इसे शेयर किए जाने के बाद से इसे 62.5k से ज्यादा बार देखा गया और 2.2k लाइक्स मिले. इस छोटी सी वीडियो में, हम एक नवविवाहित महिला को एक शादी में बिरयानी खाते हुए देख सकते हैं, जिसे वह अपने हाथ से खा रही है, और जैसे ही वह अपने मुंह में निवाला लेने वाली है, उसने देखा कि वीडियोग्राफर उसकी वीडियो बना रहा है. वह बाइट छोटी देती है और इसके बजाय एक चम्मच से खाने के लगती है.\nयह फनी वीडियो इंस्टाग्राम यूजरर्स के लिए काफी रिलेटेबल था, जिन्हें शादी में इसी तरह की स्थिति का सामना करना पड़ा था. कई यूजर्स ने कहा कि कैमरामैन को उसे चैन से खाने देना चाहिए था. एक यूजर ने सुझाव दिया, "कैमरा के ऊपर हाथ मल देना चाहिए था." दूसरे लोग जानना चाहते थे कि हाथ से खाने की प्रथा को शर्मनाक क्यों माना जाता था.\nआप इस वीडियो को देखने के बाद क्या सोचते हैं? हमें नीचे कमेंट बॉक्स में बताएं!


hema malini says she can become cm in one minute social media reactions - 'जब चाहूं सीएम बन सकती हूं' हेमा मालिनी के बयान की सोशल मीडिया पर उड़ी खिल्‍ली - Jansatta\nइमरान खान की तारीफ करने के चक्‍कर में ट्रोल हुए ऋषि कपूर!\nकांग्रेस विधायक की मांग- मराठा ही नहीं, मुसलमानों को भी मिले आरक्षण\nजनसत्ता ऑनलाइन July 27, 2018 3:39 PM\nभाजपा सांसद हेमा मालिनी अपने बयान के लिए हुईं ट्रोल। (express photo by praveen jain)\nमशहूर बॉलीवुड अभिनेत्री और भाजपा सांसद हेमा मालिनी ने हाल ही में अपने एक बयान में कहा था कि ‘जब चाहूं सीएम बन सकती हूं।’ हेमा मालिनी के इस बयान के लिए उन्हें सोशल मीडिया पर जमकर ट्रोल किया जा रहा है। बता दें कि हाल ही में हेमा मालिनी राजस्थान के बांसवाड़ा में एक धार्मिक कार्यक्रम में शामिल होने पहुंची थी। इसी दौरान पत्रकारों से बात करते हुए मथुरा से सांसद हेमा मालिनी ने कहा कि यदि मैं चाहूं तो एक मिनट में (चीफ मिनिस्टर) बन सकती हूं। लेकिन वह चीफ मिनिस्टर बनने की इच्छुक नहीं है। इसका कारण बताते हुए हेमा मालिनी ने कहा कि मुझे बंधन में रहना पसंद नहीं है। इससे मेरी आजादी छिन जाएगी। हेमा मालिनी ने कहा कि उन्हें अभी भी राजनीति के बजाए बॉलीवुड की वजह से ज्यादा पहचाना जाता है।\n#HemaAsCM …!! Anything is possible with BJP pic.twitter.com/e2wtb8aupv\n— आमिर Aamir (@Aamir_Capri) July 26, 2018\n— Tweetera (@DoctorrSays) July 26, 2018\nCM : Cinema Minister pic.twitter.com/nyEQtZm5Ev\n— Pradeep Kumar (@GudduKumarm2272) July 27, 2018\nबता दें कि हेमा मालिनी ने साल 2003 में पहली बार संसद की सदस्यता ग्रहण की थी। अटल बिहारी वाजपेयी की सरकार में उन्हें राज्यसभा के लिए नॉमिनेट किया था। इसके बाद साल 2004 में हेमा मालिनी ने पारंपरिक रुप से राजनीति ज्वाइन की थी। साल 2010 में हेमा मालिनी भाजपा की जनरल सेक्रेटरी भी बनी। 2011 में थोड़े समय के लिए फिर से राज्यसभा पहुंची। इसके बाद साल 2014 के लोकसभा चुनावों में हेमा मालिनी मथुरा लोकसभा सीट से जयंत चौधरी को हराकर लोकसभा पहुंची। करीब 200 फिल्मों में काम कर चुकी हेमा मालिनी भारत और विदेश में करीब 1000 शो में परफॉर्म भी कर चुकी हैं।


General Navrane says, army apolitical, is it to damage control - डैमेज कंट्रोल में लगे सेना प्रमुख? कहा, सेना अराजनीतिक है, आगे भी रहेगी - Satya Hindi\nक्या थल सेना डैमेज कंट्रोल में लगी हुई है? क्या सेना प्रमुख जनरल एम. एम. नरवाने अपने पूर्ववर्ती जनरल बिपिन रावत के बयान से हुए नुक़सान की भरपाई करने की कोशिश कर रहे हैं?\nजनरल नरवाने ने इस पर ज़ोर दिया कि सेना हमेशा अराजनीतिक रही है और भविष्य में भी रहेगी। यह इसलिए है कि हर सैनिक सबसे ऊपर संविधान को मानने की शपथ लेता है।\nजनरल नरवाने ने कार्यभार संभालने के बाद नए साल के मौके पर एनडीटीवी से बात करते हुए कहा कि सेना पाकिस्तान स्थित आतंकवादी कैंपों पर नज़र रखे हुए है। उन्होंने यह भी कहा कि पूर्ववर्ती सेना प्रमुखों की तरह उनकी प्राथमिकता भी सेना को किसी भी तरह की स्थिति के लिए तैयार रखना है।\nजनरल नरवाने की बात को जनरल रावत के बयान के परिप्रेक्ष्य में देखा जा रहा है। जनरल रावत ने बीते दिनों नागरिकता संशोधन क़ानून पर जो कुछ कहा, उससे लगता था मानो वह सरकार का समर्थन कर रहे हैं और इस इस क़ानून के ख़िलाफ़ चल रहे आन्दोलन के ख़िलाफ़ बोल रहे हैं।\nउन्होंने कहा था, ‘नेतृत्व कुल मिला कर अगुआई करने का मामला है। आप जब आगे बढ़ते हैं, लोग आपके पीछे चलते हैं। पर नेता वे नहीं होते हैं जो लोगों को ग़लत दिशा में ले जाते हैं, जैसा कि हम बड़ी तादाद में छात्रों के साथ देख रहे हैं।’\nजनरल रावत के इस बयान पर तीखी प्रतिक्रिया हुई थी। राजनीतिक दलों ने ही नहीं, सैन्य बलों के शीर्ष अफ़सरों ने भी इसका विरोध किया था। यह कहा गया था कि यह धीरे धीरे सैन्य बलों का राजनीतिकरण होना है। सेना चुनी हुई सरकार के ही अधीन काम करती हैं और सेना को राजनीति से पूरी तरह तटस्थ रहना चाहिए।\nचीनी सीमा पर शांति\nजनरल नरवाने की दूसरी कुछ बातें भी जनरल रावत से उलट हैं। उन्होंने चीन से लगने वाली सीमा पर शांति होने की बात कही। जनरल नरवाने ने कहा, ‘वास्तविक नियंत्रण रेखा के आसपास शांति का माहौल है, चिंता की कोई बात नहीं है। हम अपनी तरफ सड़कें बना रहे हैं, बुनियादी ढाँचा खड़ी कर रहे हैं, हवाई अड्डे बना रहे हैं, क्षमता बढ़ा रहे हैं। दोनों तरफ विकास हो रहा है।’\nउन्होंने इसके पहले कहा था कि सीमा पर शांति बनी हुई है और इससे बाद में सीमा समस्या का निपटारा हो सकता है। एक तरह से जनरल नवराने ने चीन से शांति पर ज़ोर दिया।\nलेकिन उसके ठीक पहले जनरल रावत ने कहा था कि सेना चीन और पाकिस्तान से निपटने के लिए बेहतर ढंग से तैयार है। ऐसा कह कर उन्होंने एक तरह से चीन को चेतावनी देने की कोशिश की, जबकि जनरल नवराने चीन से शांति की बात कर रहे हैं।\nजनरल रावत ने बार-बार ऐसी बातें कहीं, जो यह जताता है कि वह तटस्ठ तो नहीं ही हैं, वह कम से कम इसका दिखावा ही करते रहें, वह भी नहीं करते। वह खुल कर सरकार के साथ खड़े दिखते हैं।\nजब डोकलाम का मामला गरमाया हुआ था और भारत सरकार किसी तरह वहाँ से चीनी सेना को वापस बुलाने के लिए बीजिंग से बात कर रही थी, रावत ने यह कह दिया कि डोकलाम चीन और भूटान का विवादित क्षेत्र है। सेनाध्यक्ष विदेश मामलों पर क्यों बोल रहा है और विदेश मंत्रालय क्या कर रहा है, यह सवाल उठना लाज़िमी था।\nरावत ने भाषण देते हुए कहा था कि असम की जनसंख्या पूरी तरह बदल चुकी है। उनके कहने का आशय यह था कि जहाँ पहले हिन्दू बहुमत में थे, वहाँ मुसलमानों की आबादी ज़्यादा है। पहले पाँच जि़लोे में ऐसा था, फिर आठ और नौ ज़िलों में यह हो गया। इसे बदला नहीं जा सकता।\nसेनाध्यक्ष ने असम में मुसलमानों की बढ़ती आबादी पर चिंता जताते हुए इसे देश और राज्य के लिए ख़तरनाक क़रार दिया। उनका यह भी मानना है कि यह बांग्लादेश का 'प्रॉक्सी वॉर' है।\nकश्मीरी अलगाववादियों से बातचीत करने के मुद्दे पर उन्होंने केंद्र सरकार के राजनीतिक फ़ैसले का समर्थन किया था। जनरल रावत ने कहा था कि हुर्रियत कॉन्फ्रेंस के नेताओं से सीधे बात न कर बिचौलिये के ज़रिए बात करने का सरकार का फ़ैसला सही है।\nरावत के कश्मीर पर विवादित बयान और भी हैं। उन्होंने पत्थर फेंकने वाले युवाओं को आतंकवादी क़रार देते हुए कहा था कि हम उन्हें नहीं छोड़ेंगे और वैसा ही व्यवहार करेंगे जैसा किसी आतंकवादी के साथ करते हैं।


कार्यस्थल में अपने सामाजिक कौशल को बेहतर बनाने के 20 तरीके - प्रशिक्षुताअधिक पढ़ सकते हैं\nमुख्य प्रशिक्षुता कार्यस्थल में अपने सामाजिक कौशल को बेहतर बनाने के 20 तरीके\nआप नौकरी के लिए सबसे योग्य और कुशल व्यक्ति हो सकते हैं, लेकिन सामाजिक कौशल विभाग में कमी हो सकती है, काम के अलावा किसी भी चीज के बारे में बात करना और उसमें शामिल होना बेहद मुश्किल है। या आप सुपर चैट हो सकते हैं, लेकिन जब नेटवर्किंग घटनाओं और सार्वजनिक बोलने की बात आती है तो आप अपने खोल में क्रॉल करते हैं और नर्वस मलबे में बदल जाते हैं।\nलेकिन अगर आपकी नौकरी में दैनिक आधार पर ग्राहकों और सहकर्मियों के साथ बातचीत करना शामिल है, तो अपने आप में निवेश करने और अपने सामाजिक कौशल में सुधार करने का समय हो सकता है।\nतो, आप सामाजिक भय की पिटाई करने और अच्छे लोगों के कौशल विकसित करने के बारे में कैसे जाते हैं? हमने आपका ध्यान रखा है! ये शीर्ष युक्तियाँ आपके पारस्परिक कौशल को बेहतर बनाने और कार्यस्थल में अधिक आत्मविश्वास और मुखर बनने में आपकी सहायता करेंगी।\n1. दूसरों में रुचि दिखाएं\nयह इतना सरल सामाजिक नियम है, लेकिन कई लोग भूल जाते हैं। यह सब अच्छा है और अच्छी तरह से दूसरों से बात करने में सक्षम है, लेकिन अगर आप दूसरे व्यक्ति के बारे में पूछने के बजाय खुद के बारे में बात करने में पूरा समय बिताते हैं, तो वे जल्द ही आपसे बात करके थक जाएंगे।\nइसलिए, दूसरों के कहने में रुचि दिखाना शुरू करें, और आप जल्द ही नोटिस करेंगे कि आपका रिश्ता कैसे खिल रहा है।\n2. अपनी बॉडी लैंग्वेज पर ध्यान दें\nयह हमेशा ऐसा नहीं है कि आप क्या कहते हैं; कभी-कभी आप इसे कैसे कहते हैं, इसके बारे में है। आप एक बेहतरीन जानकारी दे सकते हैं, लेकिन अगर आप इसके बारे में अनथक हैं, तो संभावना है कि कोई भी बोर्ड पर नहीं जा रहा है कि आप क्या कह रहे हैं।\nकार्यस्थल में, आपकी बॉडी लैंग्वेज को हर समय खुला होना चाहिए, इसलिए सीधे खड़े हों, सीधे बैठें, अपनी भुजाओं को अपनी तरफ रखें और उन्हें पार करने से बचें। आप यह भी मॉनिटर करना चाह सकते हैं कि आपका बॉस आपसे कैसे बोलता है और उसके पोज़ की नकल करें - याद रखें: आप आत्मविश्वास से भरपूर दिखना चाहते हैं, शर्मीले और बंद नहीं।\nजब आप बातचीत में लगे हों, तो आश्वस्त होने के लिए, आपको स्पष्ट रूप से बोलने की आवश्यकता है। यदि आप अपने आप को मूकबधिर पाते हैं, तो अपने आप को धीमा और स्पष्ट बोलने के लिए प्रशिक्षित करें ताकि ऐसा न लगे कि आप चर्चा में शामिल नहीं हैं।\n4. एक स्वीकार्य स्वर में बोलें\nस्पष्ट रूप से बोलने के साथ-साथ, आपको यह सुनिश्चित करने की आवश्यकता है कि आप स्वीकार्य लहजे में बोल रहे हैं। आप बहुत जोर से बोलना नहीं चाहते हैं और अपने आस-पास के सभी लोगों को बाधित करना चाहते हैं। दूसरी ओर, आप बहुत धीरे से बात नहीं करना चाहते हैं और दूसरों को यह सुनने के लिए संघर्ष करना चाहते हैं कि आप क्या कह रहे हैं।\nयह पता लगाना कि किसी विशेष वातावरण में आपको कितनी जोर से बात करनी चाहिए, मुश्किल हो सकती है, खासकर जब आप शांत भाव से काम कर रहे हों। इस मामले में, नोटिस करें कि आपके सहकर्मी कैसे संवाद करते हैं और सूट का पालन करते हैं।\n5. अपने सुनने के कौशल पर काम करें\nकिसी को सुनना एक बात है और दूसरे को सक्रिय रूप से सुनना।\nक्या आपने कभी किसी सहकर्मी के साथ बातचीत में व्यस्त देखा है और ध्यान दिया है कि उनका ध्यान मध्य-वार्तालाप पर चला गया है? आप बता सकते हैं कि वे आपकी कहानी सुनने की तुलना में दोपहर के भोजन के लिए क्या सोच सकते हैं। अशिष्ट, सही? लेकिन आप भी, बिना एहसास के भी ऐसा करने के दोषी हो सकते हैं, इसलिए अगली बार जब आप खुद को किसी के साथ चर्चा में पाते हैं, तो सुनिश्चित करें कि आप सभी आंखें और कान हैं।\n6. नई सेटिंग्स में सामूहीकरण\nअपने आप को सामाजिक वातावरण में रखकर, जिसमें आप आमतौर पर शामिल नहीं होंगे, आप अपने आत्मविश्वास का निर्माण कर सकते हैं और किसी भी चिंता को दूर कर सकते हैं। और जितना अधिक आप विभिन्न स्थितियों और वातावरण के आदी हो जाते हैं, उतना आसान हो जाएगा।\nएक नृत्य वर्ग या किसी अन्य शौक के लिए साइन अप क्यों न करें जो आप में रुचि रखते हैं और नए लोगों को जानते हैं?\n7. नेत्र संपर्क बनाए रखें\nअपनी आंखों को अपने फोन से दूर ले जाएं या एक सेकंड के लिए मॉनिटर करें और जब आप किसी और से बात कर रहे हों या बात की जा रही हो तो देखें।\nभले ही आज का काम करने का माहौल तेज़-तर्रार है, लेकिन थोड़ी सी इंसानियत रखना और दूसरों को उस दिन का समय देना ज़रूरी है जिसके वे हकदार हैं। मैं इस बात पर ज़ोर नहीं दे सकता कि कार्यस्थल में आँखों का संपर्क कितना महत्वपूर्ण है, इसलिए इसे हर समय बनाए रखना सुनिश्चित करें (गैर-डरावना तरीके से - बेशक आपको पलक झपकने की अनुमति है)।\n8. मुखर हो, आक्रामक नहीं\nएक राय होने और एक विशिष्ट विषय के बारे में अपने जुनून को साझा करना स्वीकार्य है। हालांकि, यह सुनिश्चित करें कि लाइन को ओवरस्टेप न करें और दूसरे व्यक्ति को ऐसा महसूस कराएं कि वे गलत हैं या इससे भी बदतर, मूर्ख। यदि आप आक्रामक होने की सीमा पर हैं, तो आपको अवांछित और गर्म स्थिति में संलग्न होने से पहले बातचीत को स्पष्ट करना चाहिए।\n9. प्रभावी संचार चैनल चुनें\nकार्यस्थल में सही संचार चैनल चुनना आवश्यक है। अक्सर भावनाएं या भावना नहीं होने के कारण संदेश गलत हो सकते हैं। दूसरे शब्दों में, यदि आप एक महत्वपूर्ण संदेश देना चाहते हैं, तो व्यक्ति में ऐसा करें। यदि यह ऐसा कुछ है जो महत्वहीन है, हालांकि, आप किसी के वर्कफ़्लो को बाधित करने के बजाय ईमेल के माध्यम से ऐसा कर सकते हैं।\nखुली और लचीली मानसिकता रखने से आप किसी भी सामाजिक स्थिति में मदद कर सकते हैं। आप महसूस कर सकते हैं कि आपका रास्ता सबसे अच्छा तरीका है, लेकिन जब तक आप जहाज नहीं चला रहे हैं, तब तक स्वीकार करें कि आपका बॉस आपको बता रहा है और उनके विचारों के लिए खुला है। एक मिलनसार रवैये के बिना, आप कार्यस्थल के भीतर प्रगति के अवसरों को याद करेंगे।\n11. एक चुनौती पर ले लो\nयदि आप सार्वजनिक बोलने से डरते हैं, तो अगली टीम की बैठक आयोजित करने या एक प्रेजेंटेशन तैयार करने की पेशकश करें - जो कुछ भी आप कर रहे हैं वह आपको अधिक मिलनसार बनाने के लिए काम करने से डरता है। आप सीखेंगे कि विभिन्न कौशलों की खोज कैसे करें और इन परिदृश्यों में अधिक आत्मविश्वास होने के लिए ज्ञान और अनुभव का निर्माण करें।\nकिसी भी कार्यालय के माहौल में एक सकारात्मक दृष्टिकोण आवश्यक है - कोई भी उस गुच्छा के निराशावादी के आसपास नहीं होना चाहता है जो लगातार बॉस और कंपनी की आलोचना करता है। यह जल्द ही थकाऊ और अप्रभावी हो जाता है।\nडाइस सैंडलर के लेखक के रूप में, नाइस गाइज़ फ़िनिश फ़र्स्ट के लेखक का कहना है: 'अत्यधिक सामाजिक लोगों के साथ-साथ बहुत सकारात्मक भी होते हैं, जिससे उनके सफल होने की अधिक संभावना होती है'। इसलिए, अपने लिए खेद महसूस करना बंद करें और अपने जीवन में सकारात्मक देखना शुरू करें!\n13. आलोचना स्वीकार करें\nआलोचना को स्वीकार करना कठिन है, खासकर यदि आप एक पूर्णतावादी हैं, लेकिन हममें से कोई भी परिपूर्ण नहीं है और हम सभी कई बार गलतियाँ करते हैं (मुझे पता है, यह भी मानना मुश्किल है)। फिर भी, काम में प्रगति के लिए रचनात्मक आलोचना आवश्यक है।\nजब आप एक विरोधी दृष्टिकोण के साथ प्रस्तुत किए जाते हैं, तो सीधे रक्षात्मक पर कूदें नहीं। यह सुझाव देने के लिए समय निकालें कि क्या सुझाव दिया जा रहा है और क्या यह वास्तव में एक बेहतर समाधान है।\n14. सम्मानित बनो\nअच्छा शिष्टाचार रखना और दूसरों का सम्मान करना एक आवश्यक सामाजिक कौशल है। वास्तव में, एक सरल 'धन्यवाद' एक लंबा रास्ता तय कर सकता है।\nआपको लोगों के व्यक्तिगत स्थान का भी सम्मान करना चाहिए; आप किसी सहकर्मी को छूकर या व्यस्त होने पर उन्हें लगातार परेशान करके आक्रामक के रूप में नहीं आना चाहते।\n15. खुद बनो\nजैसा कि ऑस्कर वाइल्ड ने एक बार कहा था: 'अपने आप बनो; अन्य सभी को ले लिया गया है'। यद्यपि आपको इस बात का ध्यान रखना चाहिए कि आप सामाजिक परिस्थितियों में कैसे आते हैं, आपको कंपनी संस्कृति के अनुरूप अपने संपूर्ण व्यक्तित्व को नहीं बदलना चाहिए। अलग-अलग सामाजिक परिस्थितियों में तालमेल बिठाने के लिए बस कुछ फेरबदल करने का अधिक ध्यान रखें।\nदूसरों के साथ व्यवहार करते समय, विशेष रूप से काम के माहौल में धैर्य रखना महत्वपूर्ण है। दूसरों को निष्कर्ष पर कूदने से पहले खुद को समझाने दें। यह किसी भी गलतफहमी और टकराव से बचना होगा।\n17. विक्षेप को खोदो\nसोशल मीडिया से लेकर टीवी और रेडियो तक बहुत सारी विचलितियों के साथ, हम आसानी से काम पर विचलित हो सकते हैं और अपने आप को अपने परिवेश से बाहर कर सकते हैं। वास्तव में लगे रहने के लिए, इन विकर्षणों को दूर करें और अपने सामने के लोगों या उस कार्य पर ध्यान केंद्रित करें जो आप करने वाले हैं।\n18. सहानुभूति दिखाएं\nक्या आप खुद को दूसरे लोगों के जूते में डाल सकते हैं और उनके दृष्टिकोण से बात समझ सकते हैं? यदि हां, तो आपको सहानुभूति मिल गई है। यदि नहीं, तो आपको यह जानने की ज़रूरत है कि दूसरों को कैसे समझना है और इसकी सराहना करना है कि उन्हें क्या कहना है।\n19. अधिक विश्वास रखें\nआमतौर पर, काम पर अधिक आत्मविश्वास होने से आप अधिक मिलनसार हो सकते हैं। लोग आपसे संपर्क करने की अधिक संभावना रखते हैं और बातचीत में संलग्न होने के लिए अधिक इच्छुक होंगे। यदि आप शर्मीले और डरपोक हैं, तो दूसरी ओर, आपके सहकर्मी लगातार प्रश्न पूछकर आपको अजीब महसूस नहीं कराना चाहते हैं।\n20. छोटी बात करना सीखें\nएक ठोस संबंध बनाने में छोटी सी बात एक महत्वपूर्ण कदम है। सर्वश्रेष्ठ सेल्सपर्सन के पास अपने ग्राहकों के साथ छोटी-छोटी बातें करने और उन्हें विशेष महसूस कराने की आदत है। यह प्रभावी रूप से आपके व्यक्तित्व को दर्शाता है और यह आपको किसी भी व्यावसायिक मामलों से परे दूसरों से जुड़ने में मदद करता है।\nजैसा कि हम में से अधिकांश लोग वास्तविक दुनिया के बजाय अपने अधिकांश जागने वाले घंटों को डिजिटल दुनिया में बिताते हैं, हमें अक्सर वास्तविकता में वापस जाना और सामाजिक परिस्थितियों के अनुरूप मुश्किल लगता है। सुझावों की यह सूची आपको कार्यस्थल में सामूहीकरण करने के लिए आवश्यक कौशल बनाने में मदद करेगी।\nक्या कोई अन्य सुझाव है जो आप साथी कर्मचारियों को सुझाएंगे? यदि हां, तो नीचे दी गई बातचीत में शामिल होने के लिए हमें बताएं ...


20 नए चेहरे, यूपी-बिहार-महाराष्ट्र को तरजीह, मोदी सरकार के कैबिनेट विस्तार का फाइनल काउंटडाउन – Blue Eyes News\nमुख्य पृष्ठ >> खास खबरें >> 20 नए चेहरे, यूपी-बिहार-महाराष्ट्र को तरजीह, मोदी सरकार के कैबिनेट विस्तार का फाइनल काउंटडाउन\nअरुण जैन 06/07/2021\tखास खबरें, दिल्ली, राजनीती, राष्ट्रीय Comments Off on 20 नए चेहरे, यूपी-बिहार-महाराष्ट्र को तरजीह, मोदी सरकार के कैबिनेट विस्तार का फाइनल काउंटडाउन 135 बार देखा गया\nनई दिल्ली 06 जुलाई 2021 । केंद्र की नरेंद्र मोदी सरकार के कैबिनेट में जल्द ही बड़ा फेरबदल हो सकता है. इसी हफ्ते केंद्रीय मंत्रिमंडल में ये बदलाव होने की उम्मीद है. सरकार के दूसरे कार्यकाल में होने जा रहा ये पहला कैबिनेट विस्तार (Cabinet Expansion) है, ऐसे में माना जा रहा है कि ये कोई छोटा नहीं, बल्कि एक बड़ा फेरबदल होगा.\nसूत्रों के मुताबिक, इस बार मोदी कैबिनेट (Modi Cabinet) में करीब 20 नए चेहरों को जगह मिल सकती है. जबकि मौजूदा कैबिनेट से कुछ लोगों को बाहर का रास्ता दिखाया जा सकता है. कैबिनेट विस्तार में मुख्य रूप से फोकस पश्चिम बंगाल, महाराष्ट्र और उत्तर प्रदेश पर किया जा सकता है. यहां के नेताओं को मंत्री पद मिल सकता है. वहीं, बिहार में जनता दल (यूनाइटेड) और लोक जनशक्ति पार्टी के पशुपति पारस गुट को केंद्रीय कैबिनेट में जगह मिल सकती है.\nवहीं, अगले साल उत्तर प्रदेश (Uttar Pradesh) में विधानसभा चुनाव होने हैं ऐसे में यहां पर भी खास नज़र रहेगी. उत्तर प्रदेश में भारतीय जनता पार्टी के सहयोगी अपना दल और निषाद पार्टी को केंद्रीय कैबिनेट में जगह मिल सकती है. हाल में इन पार्टियों के नेताओं ने भाजपा के केंद्रीय नेतृत्व से मुलाकात भी की थी. नेताओं को मिल रहा दिल्ली आने का न्योता…\nकांग्रेस छोड़ भारतीय जनता पार्टी में शामिल होने वाले ज्योतिरादित्य सिंधिया को मोदी कैबिनेट में जगह मिल सकती है. मंगलवार को ज्योतिरादित्य सिंधिया को नई दिल्ली बुलाया गया है, वह अपना MP दौरा बीच में छोड़कर ही दिल्ली आ रहे हैं.\nवहीं, महाराष्ट्र में पार्टी के वरिष्ठ नेता नारायण राणे को भी नई दिल्ली बुलाया गया है. जानकारी के मुताबिक, नारायण राणे के पास पार्टी अध्यक्ष जेपी नड्डा के दफ्तर से फोन पहुंचा है. हालांकि, कैबिनेट विस्तार को लेकर अभी कोई ठोस जानकारी नहीं मिली है, ऐसे में ये सभी कयास ही लगाए जा रहे हैं.\nपिछली ख़बर स्पूतनिक-वी वैक्सीन भी मुफ्त में लगाएगी सरकार\nअगली खबर पहाड़ों पर जा रहे सैलानी रहें सावधान! देहरादून, नैनीताल में भारी बारिश का अलर्ट


क्या डीसी के खिलाफ मैच में एक अंपायरिंग गॉफ-अप की लागत KXIP थी? | Xnewsbd\nHome /क्या डीसी के खिलाफ मैच में एक अंपायरिंग गॉफ-अप की लागत KXIP थी?\nक्या डीसी के खिलाफ मैच में एक अंपायरिंग गॉफ-अप की लागत KXIP थी?\nदो मैच। यह सब आईपीएल 2020 में एक सुपर ओवर पाने के लिए लिया गया था। दिल्ली की राजधानियों और किंग्स इलेवन पंजाब के बीच के खेल ने एक क्लासिक आईपीएल नेल-बेटर के सभी तत्वों को पैक किया। दोनों टीमों की किस्मत खेल के माध्यम से एक पेंडुलम की तरह घूमती रही जो अंततः एक टाई में समाप्त हो गई और परिणाम तक पहुंचने के लिए सुपर ओवर की आवश्यकता थी।\nकगिसो रबाडा सुपर ओवर में अपने शानदार प्रदर्शन के लिए सभी प्रशंसा के पात्र हैं जिसने दिल्ली के लिए खेल जीता। लेकिन पंजाब के लिए अंपायरिंग की गलती महंगी साबित हो सकती है। KXIP की पारी के दौरान 19 वें ओवर की तीसरी गेंद पर, मयंक अग्रवाल और क्रिस जॉर्डन ने दो रन लिए, लेकिन अंपायर नितिन मेनन ने उसे एक शॉर्ट कहा, लेकिन स्कोर में केवल एक ही जोड़ा गया। एक बल्लेबाज ने कहा है कि अगर उसने अगला रन लेने से पहले क्रीज नहीं बनाया तो उसने एक रन पूरा नहीं किया। हालांकि रिप्ले में पता चला कि सवाल में बल्लेबाज क्रिस जॉर्डन, क्रीज के अंदर अपना बल्ला लाने में कामयाब रहे थे और एक शॉर्ट की कॉल एक संदिग्ध थी। यदि यह इस निर्णय के लिए नहीं होता, तो KXIP के पास अपने स्कोर के लिए एक और रन होता, मैच टाई नहीं होता, और कोई सुपर ओवर नहीं होता!\nपूर्व भारतीय सलामी बल्लेबाज वीरेंद्र सहवाग ने अंपायरिंग की आलोचना में कोई शब्द नहीं बोले…\nमैं मैच पसंद के आदमी से सहमत नहीं हूँ। जिस अंपायर ने यह शॉर्ट रन दिया वह मैन ऑफ द मैच होना चाहिए था।\nKXIP की सह-मालिक प्रीति जिंटा ने भी अपनी निराशा व्यक्त की …\nमैंने एक महामारी के दौरान उत्साह से यात्रा की,6दिन क्वारेंटाइन और 5covid परीक्षण मुस्कुराहट के साथ किए, लेकिन उस एक शॉर्ट रन ने मुझे बहुत मारा। यदि इसका उपयोग नहीं किया जा सकता है तो तकनीक का क्या मतलब है? यह समय है @BCCI नए नियमों का परिचय देता है। यह हर साल नहीं हो सकता है। #DCvKXIP @lionsdenkxip https://t.co/uNMXFJYfpe\n– प्रीति जी जिंटा (@realpreityzinta) 21 सितंबर, 2020\nहालांकि, अन्य लोगों ने अंपायर की गलती के लिए KXIP के नुकसान का श्रेय देने से इनकार कर दिया, यह दावा करते हुए कि पक्ष ने अभी भी गेम जीता होगा अगर अंत में अपने स्वयं के भूलों के लिए नहीं।\nआज रात में भयानक ‘एक छोटा’ निर्णय @IPL खेल। हालांकि अगर आपको अंतिम2गेंदों में से 1 रन चाहिए और जीत नहीं है … तो आपको ही दोषी ठहराना होगा। #WhatAMatch\n– स्कॉट स्टायरिस (@scottbstyris) 20 सितंबर, 2020\nKXIP को3गेंदों पर 1 रन चाहिए था। यह अंपायर की गलती नहीं है, उन्होंने 2016 के टी 20 विश्व कप से बांग्लादेश की नकल करने का फैसला किया। यह भी अंपायर की गलती नहीं है कि उन्होंने राहुल और पूरन को अग्रवाल की जगह सुपर ओवर के लिए भेजा, जिन्होंने 14 में 41 रन बनाए थे। उन्होंने समीकरण 1 से3बनाया। https://t.co/xTGchD2elt\n– चिन्मय वैद्य (@Chinmay_Vaidya) 21 सितंबर, 2020\nदोष करना हारे हुए लोगों के लिए काफी आसान है। हाथ में2विकेट के साथ3गेंदों में 1 विजयी रन बनाने में सक्षम नहीं?2का न्यूनतम सुपरओवर स्कोर? 😬 #KXIP इस मैच को जीतने के लायक नहीं था। केवल #Agarwal 👏\nअंपायर की गलती होती है, लेकिन यह मैच का टर्निंग प्वाइंट नहीं है, #DCvKXIP https://t.co/rWxvjRzPFE\n– तमिलसीनेमा_मॉक्सीऑफ़िस (@BO_TamilCinema) 21 सितंबर, 2020\nक्रिकेटडेली कैपिटलिप्प्लिप्पल 2020kings XI पंजाब


शिवसेना को नहीं पच पा रही कांग्रेस की ये बात, एक बार फिर किया 'वार'... | NewsTrack\nशिवसेना को नहीं पच पा रही कांग्रेस की ये बात, एक बार फिर किया 'वार'...\nPublished on 22 Dec 2019 4:45 AM GMT\nमुंबई शिवसेना ने कांग्रेस पर निशाना साधा है। वीर सावरकर पर सवाल उठाने पर एक बार फिर से घेरा है और निशाने पर एक बार फिर से कांग्रेस है। शिवसेना ने मुखपत्र 'सामना' के जरिये इशारों-इशारों में कांग्रेस पर निशाना साधा है। शिवसेना ने कहा है कि आजादी की लड़ाई और देश के निर्माण में जिनका योगदान नहीं है, वही लोग सावरकर को अपराधियों के कठघरे में खड़ा करते हैं ऐसे में यह उनके लिए यह फैशन बन चुका है।\nयह पढ़ें...CAA बवाल: कांग्रेस आज करेगी राजघाट पर प्रदर्शन तो तेजस्वी पर दर्ज होगा केस\n'सामना' में कहा गया है कि स्वतंत्रता संग्राम के दौरान वीर सवारकर जैसी यातनाएं किसी ने नहीं झेली। सावरकर अंग्रेजों से माफी मांगकर छूटे, लेकिन यह अर्थसत्य है। शिवसेना के अनुसार, यदि सावरकर ने माफी का दाव खेला ही होगा तो इसमें गलत क्या है? शिवसेना ने 'सामना' में संपादकीय के जरिये आगे कहा है कि सावरकर को अंग्रेजों ने फांसी की सजा दी होती तो वह हंसते-हंसते झूल गए होते है।\nवीर सावरकर बीजेपी और शिवसेना की पहचाना हैं। दोनों पार्टियां उनकी विचारधारा को मानती हैं। वहीं, कांग्रेस वीर सावरकर को लेकर शुरू से ही बीजेपी पर हमलावर रही है। कांग्रेस का कहना है कि सावरकार ने जेल से रिहाई के लिए अंग्रेजों से माफी मांगी थी। वहीं, हाल ही में राहुल गांधी ने वीर सावरकर को लेकर ऐसा बयान दे दिया, जिससे यह मुद्दा और गर्म हो गया।\nयह पढ़ें...CAA बवाल: रामलीला मैदान में गरजेेंगे PM मोदी, CAA पर दे सकते हैं बड़ा बयान\nराहुल गांधी ने पिछले दिनों रामलीला मैदान में एक जनसभा को संबोधित करते हुए कहा था, 'मैं वीर सावरकर नहीं हूं जो माफी मांगूंगा। राहुल के इस बायन के बाद पूरे देश में फिर से बहस शुरू हो गई। यही वजह है कि शिवसेना ने 'सामना' के जरिये इस मुद्दे पर पलटवार किया है।\nstatementveer sawrkarMaharashtraMumbaiCongressShiv Sena


Nariyal Pag Recipe: जन्माष्टमी पर बनाएं जन्माष्टमी मेवा, जो खाए बार बार मांगे | this janmashtami cook nariyal pag for bal gopal Janmashtami Meva Pak recipe cooking tips bgys– News18 Hindi\nनारियल पाक जन्माष्टमी मेवा की रेसिपी (फोटो साभार: instagram/spicymusings)\nनारियल पाक (Nariyal Pag/ Janmashtami Meva Pak): जन्माष्टमी मेवा को नारियल पाग भी कहा जाता है. जन्माष्टमी मेवा काफी यमी होता है. तो आइए जानते हैं जन्माष्टमी मेवा बनाने की रेसिपी...\nLast Updated : August 10, 2020, 15:35 IST\nनारियल पाक (Nariyal Pag/ Janmashtami Meva Pak): जन्माष्टमी (Janmashtami) इस बार 12 अगस्त को मनाई जाएगी. जन्माष्टमी का त्योहार भगवान कृष्ण के जन्मदिन के रूप में मनाया जाता है. इन दिन भगवान कृष्ण के बाल गोपाल रूप की पूजा होती है. इस मौके को खास बनाने के लिए क्यों न आप इस बार जन्माष्टमी मेवा बनाएं, इसे आप प्रसाद के तौर पर बाल गोपाल को अर्पित कर सकते हैं. साथ ही इसे प्रसाद के तौर पर बाद में खुद भी खा सकते हैं. जन्माष्टमी मेवा को नारियल पाग भी कहा जाता है. जन्माष्टमी मेवा काफी यमी होता है. तो आइए जानते हैं जन्माष्टमी मेवा बनाने की रेसिपी...\nसूखा नारियल – 1 कप कद्दूकस किया हुआ\nखरबूजे के बीज – 1 कप\nघी – ¾ कप\nबादाम – ½ कप\nगोंद – ⅓ कप\nखसखस – ¼ कप\nसफेद मिर्च – 1 छोटी चम्मच\nइलाइची – 10 से 12 (पाउडर)\nजन्माष्टमी मेवा की रेसिपी:\nजन्माष्टमी मेवा बनाने के लिए मखाने, गरी, काजू, बादाम और अन्य ड्राई फ्रूट्स को छोटे-छोटे टुकड़ों को क़तर लें. अब एक कढ़ाई में घी गर्म करें और उसमें एक-एक करके सभी मेवों को भून लें. इस बात का ख्याल रहे कि चिरौंजी व खरबूजे के बीज को भी हल्की आंच पर भूनें अन्यथा ये जल सकते हैं.\nशुद्ध देसी घी में गोंद को भी भून लें. भूनने के बाद इसे हाथ से तोड़कर चूरे जैसा बना लें. अब एक कढ़ाई में चीनी और पानी डालकर एक तार की चाशनी बना लीजिये. चाशनी को बीच-बीच में चेक करते रहें. तैयार चाशनी में भूने हुए सभी मेवों को अच्छी तरह से मिला लें. बाद में इसमें इलाइची पाउडर मिला लें.\nअब इस मिश्रण को घी लगी थाली में निकाल लें और ठंडा होने दें. इसके बाद इसे चाकू से बर्फी के आकार में काट लें. तैयार है आपका स्वादिष्ट जन्माष्टमी मेवा. अब इस जन्माष्टमी मेवा बाल गोपाल को लगाएं अपने हाथ के बनाए इस जन्माष्टमी मेवा का भोग और लोगों को प्रसाद की तरह भी दे सकते हैं.\nCorona Food and Recipe Famous Recipes Food Recipe Lifestyle


नई दिल्ली। डॉ. गरिमा से झगड़ा करने के बाद आरोपी डॉ. चंद्र प्रकाश ने उसकी हत्या तो कर दी, लेकिन हत्या करने के बाद वह बुरी तरह डर गया। उसे लगा कि अब उसकी जीवन समाप्त हो गया है।\nहत्या करने के बाद पहले उसने अपनी मां और बहन को फोन कर बताया कि उससे बड़ी गलती हो गई है। यही सोचकर आरोपी दिल्ली से भागकर ऋषिकेश पहुंचा। वहां उसने होटल के कमरे में बेल्ट से फंदा लगाकर खुदकुशी का प्रयास किया, लेकिन वह उसमें कामयाब नहीं हो पाया। बाद में उसने होटल के बाहर लगे ट्रांसफार्मर से चिपककर खुदकुशी करनी चाही।\nइस बार वह हिम्मत नहीं जुटा पाया। चंद्र प्रकाश को लगा कि अगर वह सुसाइड करने के बाद बच गया, तो उसके परिवार का जीवन बर्बाद हो जाएगा। बाद में शुक्रवार को उसने नहर में कूदने की कोशिश की, लेकिन उससे पहले ही पुलिस ने आरोपी को दबोच लिया। पुलिस पूछताछ में आरोपी ने खुलासा किया कि गरिमा की हत्या करने के बाद वह बुरी तरह डर गया था।\nउसने कमरे से अपना बैग व कुछ कपड़े उठाए और रंजीत नगर से निकल गया। आरोपी ने रास्ते में पटेल नगर मेट्रो स्टेशन के पास एटीएम से ९५०० रुपये निकाले। वहां से उसने आनंद विहार जाने के लिए ऑटो लिया। इस बीच उसका मोबाइल ऑन रहा। मयूर विहार के पास एनएच-२४ पर जब उसका ऑटो पहुंचा, तो उसने मोबाइल बंद कर लिया। आनंद विहार से बस में सवार होकर वह पहले हरिद्वार पहुंचा।\nअगले दिन उसने सुबह नौ बजे अपनी मां को फोन कर कहा कि उसने गरिमा की हत्या कर दी है और अब वह आत्महत्या करने जा रहा है। इसके बाद उसने दोबारा अपना फोन बंद कर लिया। इधर पुलिस टीम को उसके ऋषिकेश में होने का पता चल गया।\nफौरन क्राइम ब्रांच के अलावा कुल १७ टीमें हरिद्वार व ऋषिकेश पहुंच गईं। बुधवार को पूरे दिन इधर-उधर घूमने के बाद आरोपी ने रात को ऋषिकेश में एक होटल का कमरा लिया। वहीं पर उसने आत्महत्या का प्रयास किया। अगले दिन उसने होटल छोड़ दिया।\nहोटल में रहने के दौरान आरोपी होटल स्टाफ से पूछता रहा कि हरिद्वार या ऋषिकेश में सबसे गहरी नहर या गंगा कहां पर है। होटल स्टाफ ने उसे बताया कि गंग नगर में सबसे ज्यादा पानी चलता है। होटल में रहने के दौरान वह दो बार के प्रयास में चाहकर भी आत्महत्या नहीं कर पाया। पुलिस टीम आरोपी को खोजते हुए आरोपी के होटल तक पहुंच गई।\nवहां होटल स्टाफ से पूछताछ के बाद उसके पहने हुए कपड़ों के बारे में पुलिस टीम ने पता लगाया। इधर आरोपी बृहस्पतिवार को दिनभर इधर-उधर घूमता रहा। बाद में वह ऋषिकेश से रुड़की पहुंच गया। शुक्रवार सुबह वह रुड़की में गंग नहर के पुल पर खड़ा होकर वहां से कूदने की तैयारी कर रहा था, लेकिन उससे पूर्व पुलिस ने उसे दबोच लिया है।


प्रह्लाद जोशी कारोबारी से सांसद बने, अब मोदी सरकार में मंत्री - pm narendra modi oath ceremony pralhad joshi selected as cabinet minister - AajTak\nकर्नाटक की धारवाड़ लोकसभा सीट से जीतकर सदन पहुंचे प्रह्लाद जोशी को कैबिनेट मंत्रालय मिला है. मोदी के दूसरे कार्यकाल में प्रह्लाद जोशी को मंत्रालय दिए जाने की चर्चाएं पहले से चल रही थीं. वह धारवाड़ सीट से4बार सांसद रहे हैं.\nटीके श्रीवास्तव नई दिल्ली, 30 May 2019\nबीजेपी नेता प्रह्लाद जोशी (56) लगातार चार बार धारवाड़ सीट से लोकसभा चुनाव जीत चुके हैं. साल 2004 में उन्होंने धारवाड़ उत्तर से चुनाव जीता था. इसके बाद 2009 में इस सीट का नाम धारवाड़ कर दिया गया और दोनों बार यहां से जोशी को ही जीत मिली थी. वह कर्नाटक में बीजेपी के प्रदेश अध्यक्ष भी रह चुके हैं. उनकी पहचान एक कारोबारी के तौर पर भी है और उन्होंने हुबली यूनिवर्सिटी से स्नातक किया है. .\nकर्नाटक की धारवाड़ लोकसभा सीट पहले धारवाड़ उत्तर सीट के नाम से जानी जाती थी. लेकिन साल 2009 के चुनाव में इसे धारवाड़ संसदीय सीट का नाम दिया गया. इस सीट पर लंबे सबसे से बीजेपी का वर्चस्व है और वर्तमान में बीजेपी नेता प्रह्लाद जोशी ने यहां परचम लहराया है. राजधानी बेंगलुरु से करीब 429 किलोमीटर दूर स्थित यह जिला राज्य के उत्तर-पश्चिम में स्थित है, जिसे साल 1992 में हुबली शहर से मिला लिया गया था.\n4 बार से लगातार सांसद\nधारवाड़ लोकसभा सीट का उदय 2008 में हुए परिसीमन के बाद हुआ था. इससे पहले यह सीट धारवाड़ उत्तर के नाम से जानी जाती थी. यहां अब तक कुल 16 बार चुनाव हुए हैं जिनमें 10 बार कांग्रेस पार्टी को जीत मिली है. लेकिन खास बात यह है कि साल 1996 से लगातार बीजेपी धारवाड़ लोकसभा सीट से जीत रही है. 2004 से लगातार बीजेपी के ही प्रह्लाद जोशी इस सीट से लोकसभा सांसद हैं.\n2019 में2लाख से अधिक वोट से जीते\nकर्नाटक की धारवाड़ लोकसभा सीट पर कांग्रेस के विनय कुलकर्णी और भारतीय जनता पार्टी के प्रह्लाद जोशी के बीच मुख्य मुकाबला रहा. यह सीट बीजेपी के खाते में गई. बीजेपी के प्रहलाद जोशी जीते ने 205072 वोटों के अंतर से जीत दर्ज की. बता दें कि इस सीट पर तीसरे चरण के तहत 23 अप्रैल को वोट डाले गए. चुनाव आयोग से प्राप्त आंकड़ों के मुताबिक,धारवाड़ लोकसभा सीट पर 70.04 फीसदी वोटिंग दर्ज की गई थी.


शाम को नहीं लगाते झाड़ू, पुराने रीति-रिवाज और उनके वैज्ञानिक कारण - Reader Chowk- Lets the Viral Begin\nहमारे घर में रहने वाले बड़े-बुज़ुर्ग अक्सर हमसे ऐसी बातें करते है, जिसे सुनकर हमें लगता है कि यह सब अन्धविश्वास है, हालाँकि ऐसा होता नहीं है. जैसे आपने अक्सर बड़े बुजुर्गों के मुंह से यह सुना होगा कि शाम को झाड़ू मत लगाओ, तुलसी को मत छूओ, आज गुरुवार है बाल मत कटवाओं या रात में नाख़ून नहीं काटते है. बता दे कि इन चीजों के पीछे अन्धविश्वास नहीं है, बल्कि इन चीजों के पीछे कई कारण है. आइये जानते है बड़े-बुज़ुर्ग ऐसा क्यों कहते है.\nशाम को तुलसी नहीं छूते\nघर के बड़े बुजुर्ग हमें शाम के वक़्त तुलसी को छूने या फिर उस पर जल चढ़ाने से मना करते है, इसके पीछे कारण यह शाम के समय तुलसी को छूने या फिर उस पर जल चढ़ाने से वह आपसे नाराज हो सकती है और लक्ष्मी जी की कृपा आप पर नहीं होती. इसके पीछे वैज्ञानिक कारण यह भी है कि पौधों के भी सोने और जागने का वक्त होता है. रात में पानी देने से पौधे की सेहत खराब हो सकती है और वो मुर्झा सकते हैं.\nशाम को झाड़ू नहीं लगाते\nकहा जाता है कि दिन ढलने के बाद घर में झाड़ू नहीं लगाना चाहिए क्यों कि शास्त्रों में कहा गया है कि शाम के वक्त झाड़ू लगाने से लक्ष्मी जी घर के बाहर चली जाती हैं. इसके पीछे एक वैज्ञानिक कारण भी है. दरअसल शाम को झाड़ू नहीं लगाने की परम्परा सदियों से चली आ रही है. जैसा कि हम जानते है पुराने ज़माने में बिजली नहीं होती थी. ऐसे में अंधेरे में झाडू लगाने से कई बार जरुरी चीजें भी कचरे के साथ बाहर चली जाती थी. इसलिए यह नियम बनाया गया.\nगुरुवार को बाल नहीं कटवाते\nहम में से कई लोग ऐसे होते है, जो गुरुवार को बाल और दाढ़ी नहीं कटवाते है. दरअसल गुरुवार को बृहस्पति यानी कि देवताओं के गुरु का दिन माना जाता है. मान्यता है कि बृहस्पति के कारक है. जो लोग गुरुवार को बाल कटाते हैं और शेविंग करते हैं, उनका भाग्य खराब हो जाता है.\nरात में नहीं काटते नाखून\nकिसी बुजुर्ग के सामने रात को नाख़ून काटकर देखियें, वह आपको तुरंत टोक देंगे कि रात को नाख़ून नहीं काटते है. इसके पीछे धार्मिक कारण है कि रात में नाखून काटने से लक्ष्मी जी नाराज होती हैं, और धन की हानी होती है. वहीँ यह परम्परा भी पिछले काफी समय से चल रही है और पहले बिजली नहीं रहा करती थी और अंधेरे में नाखून काटना जोखिमभरा काम होता था.\nसिर्फ चिन्ह नहीं बल्कि विश्वास का प्रतिक है स्वास्तिक, जानिए इसका महत्व\nTags: customs and traditions, Goddess Lakshmi, old customs, readers chowk, Religious, religious customs, religious customs and scientific reasons, religious news, Religious news in hindi, Scientific reasons\nPrevious पुरुषों को ऐसी स्त्रियों से कभी नहीं बनाना चाहिए शारीरिक संबंध\nNext स्त्रियों को ऐसे पुरुषों के साथ कभी नहीं बनाना चाहिए शारीरिक संबंध


Rhea Chakraborty will return to films in the year 2021\nBigg Boss 14: Rakhi Sawant ने Aly Goni और Jasmin...\nDeepika Padukone ने इंस्टाग्राम से डिलीट की सारी फोटो, एक...\nबॉलीवुड के दिवंगत अभिनेता सुशांत सिंह राजपूत की मौत के दौरान उनकी गर्लफ्रांड रिया चक्रवर्ती(Rhea Chakraborty) लगातार चर्चा में बनी हुई थी. जिसके बाद से यह कयास लगाया जा रहा था कि अब रिया फिल्मों में काम नहीं करेंगी. लेकिन लगता है साल 2021 रिया के लिए काफी अच्छा होने वाला है. जल्द ही वो डायरेक्टर रूमी जाफरी के फिल्म में नजर आएंगी. रिया और रूमी जाफरी के अच्छे संबंध है. दोनों ने हाल ही में मुलाकात की थी.\nरिया(Rhea Chakraborty) से मुलाकात के बाद रूमी ने एक इंटरव्यू दिया है जिसमें उन्होंने रिया चक्रवर्ती के बारे में बात करते हुए कहा कि यूं तो साल 2020 हर किसी के लिए बुरा रहा, लेकिन रिया के लिए बेहद डरावना रहा. रिया(Rhea Chakraborty) के लिए ये साल ट्रॉमा से भरा रहा. हम यह सोच भी नहीं सकते कि एक अच्छी खासी मिडल क्लास फैमिली की लड़की को एक महीने जेल में रहना पड़ा. उसने रिया को झकझोर दिया.”\nवह आगे कहते है कि “वह साल की शुरुआत में ही काम पर वापस लौट आए. मेरी हाल ही में रिया चक्रवर्ती से मुलाकात हुई है. वह शांत थी और मैं इस बात के लिए उस पर इल्जाम भी नहीं लगा सकता. ऐसे हालातों से गुजरने के बाद ऐसा होता है, जैसे ही स्थिति ठीक होगी वे सामने आएंगी. मुझे लगता है रिया के पास कहने के लिए बहुत कुछ है.”\nआपको बता दें कि सुशांत सिंह राजपूत की छह महीने पहले मौत हो चुकी है. इस मामले को लेकर सीबीआई जांच कर रही है. इस केस के दौरान ड्रग्स एंगल का मामला भी सामने आ चुका है जिसको लेकर रिया चक्रवर्ती को गिरफ्तार भी किया गया था. फिलहाल उन्हें जमानत मिल चुकी है.